title: Kalle Sahlstedt

text: Sahlstedt siirtyi kaudeksi 1997–1998 Turun Palloseuraan. Hän voitti kauden aikana Euroopan Super Cupin. Kaudella 1998–1999 Sahlstedt oli SM-liigan pudotuspeleissä joukkueensa paras syöttäjä kahdeksalla syöttöpisteellään. Hän voitti kauden päätteeksi Suomenmestaruuden. Kaudella 1999–2000 Sahlstedt teki SM-liigan yhden kauden piste-ennätyksensä tehoilla 30+23=53, joilla hän oli TPS:n toiseksi paras maalintekijä Kai Nurmisen jälkeen ja kolmanneksi paras pistemies Tomi Kallion kanssa. Sahlstedt sijoittui koko SM-liigan maalipörssissä kuudenneksi ja hän jakoi Kallion kanssa pistepörssin yhdeksännen sijan. 25. marraskuuta 1999 Tampereen Ilvestä vastaan Sahlstedt teki neljä maalia lyhyimmässä ajassa SM-liigan historiassa, 5.13 minuuttiin. Hän voitti kauden päätteeksi Suomenmestaruuden.


title: Kalle Sahlstedt

text: Kaudella 2000–2001 Sahlstedt toimi TPS:n kapteenina. Hän oli joukkueen kolmanneksi paras pistemies tehoilla 18+21=39. Pudotuspeleissä Sahlstedt oli TPS:n paras maalintekijä viidellä osumallaan. Neljännessä finaaliottelussa 14. huhtikuuta 2001 vieraissa Tapparaa vastaan hän teki TPS:n Suomenmestaruuden ratkaisseen voittomaalin jatkoajalla ajassa 63.13.


title: Kalle Sahlstedt

text: Kaudeksi 2001–2002 Sahlstedt siirtyi vuoden mittaisella sopimuksella Ruotsin Elitserienin HV71:een. Hän jakoi tehoilla 13+20=33 joukkueen sisäisen pistepörssin toisen sijan Per-Åge Skrøderin kanssa edellään vain Johan Davidsson. Pudotuspeleissä Sahlstedt oli tehoilla 1+7=8 HV71:n paras syöttäjä ja hän jakoi sisäisen pistepörssin voiton Skrøderin kanssa. Kaudella 2002–2003 Sahlstedt oli joukkueen paras maalintekijä ja kolmanneksi paras pistemies tehoilla 20+17=37. Hän jakoi koko Elitserienin maalipörssin neljännen sijan Timrå IK:n Niklas Nordgrenin ja Brynäs IF:n Niklas Angerin kanssa.


title: Kalle Sahlstedt

text: Kaudella 2003–2004 Sahlstedt voitti HV71:n sisäisen piste- ja maalipörssin tehoilla 20+22=42, joilla hän jakoi koko Elitserienin maalipörssin neljännen sijan Linköping HC:n Jussi Tarvaisen ja Timrå IK:n Markus Matthiassonin kanssa sekä pistepörssin viidennen sijan Brynäs IF:n Mikael Lindin kanssa. Sahlstedt sijoittui tehoilla 5+10=15 koko liigan pudotuspelien piste- ja syöttöpörssissä toiseksi edellään vain joukkuetoveri Johan Davidsson. Hän voitti kauden päätteeksi Ruotsin-mestaruuden. Kaudella 2004–2005 Sahlstedt alisuoritti koko HV71:n tapaan ja hän teki runkosarjassa vain 11 tehopistettä. Hän edusti joukkuetta kauden aikana Euroopan seurajoukkueiden mestaruusturnauksessa.


title: Kalle Sahlstedt

text: Sahlstedt palasi kaudeksi 2005–2006 SM-liigaan ja siirtyi kaksivuotisella sopimuksella Oulun Kärppiin. Hänen siirtoonsa oli vaikuttamassa myös Sahlstedtin kanssa HV71:ssä pelannut ja kasvattajaseuraansa palannut Jouni Loponen. Lisäksi Kärppien päävalmentajana toimi heitä aiemmin TPS:ssä valmentanut Kari Jalonen. Sahlstedt edusti Kärppiä kauden aikana myös Euroopan seurajoukkueiden mestaruusturnauksessa, jossa joukkue eteni finaaliin, mutta turnauksen voiton vei kuitenkin venäläinen Dinamo Moskova voittomaalikilpailun päätteeksi lukemin 5–4. Sahlstedt oli voittomaalikilpailuissa Kärppien ainoa onnistuja. Hän voitti kauden päätteeksi SM-pronssia.


title: Kalle Sahlstedt

text: Sahlstedtin kautta 2006–2007 varjosti hänen poikansa Samuelin vakava sairastuminen, jonka vuoksi Sahlstedt oli sivussa kuukauden. Hän voitti kauden päätteeksi Suomenmestaruuden. Kesäkuussa 2017 Sahlstedt teki Kärppien kanssa vuoden mittaisen jatkosopimuksen. Hän edusti kaudella 2007–2008 joukkuetta mestaruuden myötä myös Euroopan seurajoukkueiden mestaruusturnauksessa. Sahlstedt voitti kauden päätteeksi jo uransa viidennen Suomenmestaruuden.


title: Kalle Sahlstedt

text: Kaudeksi 2008–2009 Sahlstedt siirtyi 1+1-vuotisella sopimuksella Kalevan Palloon. Hänet nimettiin joukkueen varakapteeniksi. Sahlstedt oli KalPan toiseksi paras pistemies Sami Kapasen jälkeen tehoilla 19+24=43. Pudotuspeleissä hän jakoi viidellä syöttöpisteellään joukkueen sisäisen syöttöpörssin voiton Kapasen kanssa. Sahlstedt voitti kauden päätteeksi SM-pronssia. Tammikuussa 2009 KalPa käytti hänen sopimuksessaan olleen option ja teki vuoden mittaisen jatkosopimuksen Sahlstedtin kanssa.


title: Kalle Sahlstedt

text: Sahlstedt jakoi kaudella 2009–2010 KalPan sisäisen pistepörssin kolmannen sijan Tommi Miettisen kanssa tehoilla 13+28=41. Huhtikuussa 2010 hän ilmoitti lopettaneensa pelaajauransa.


title: Kalle Sahlstedt

text: Sahlstedt pelasi alle 20-vuotiaiden MM-kilpailuissa vuonna 1993 sekä alle 18-vuotiaiden EM-kilpailuissa vuonna 1991, jolloin hän voitti pronssia. Yhteensä Sahlstedt on pelannut 16 nuorten ja 18 poikien maaottelua.


title: Kalle Sahlstedt

text: Suomen A-maajoukkueessa Sahlstedt on pelannut 21 ottelua. Hän on pelannut myös 15 B-maaottelua.


title: Kalle Sahlstedt

text: Sahlstedt palasi kaukaloihin yhden sarjaottelun ajaksi vahvistamaan II-divisioonajoukkue Kuusamon Pallo-Karhuja 11. helmikuuta 2012 otteluun Sotkamon Kiekkoa vastaan. Hänen lisäkseen joukkuetta vahvistivat Mikko Eloranta, Marko Kiprusoff, Tony Virta, Jani Kiviharju ja Mika Suoraniemi. Sahlstedt onnistui tekemään ottelussa kypärätempun ja kaikkiaan kuusi tehopistettä.


title: Kalle Sahlstedt

text: Sahlstedt valmistui Turun yliopistosta kasvatustieteiden maisteriksi. Hän työskentelee opettajana Kerttulin urheilulukiossa Turun Seudun Urheiluakatemiassa. Heinäkuussa 2017 Sahlstedt nimitettiin Rauman Lukon SM-liigajoukkueen urheilutoimenjohtajaksi ja hän aloitti työt kesällä 2018. Sahlstedt jatkaa samalla myös jääkiekkolehtorin virassaan Kerttulin urheilulukiossa.


title: Kalle Sahlstedt

text: Sahlstedtin perheeseen kuuluu vaimo sekä pojat Samuel ja Luukas, joista jälkimmäisenä mainittu pelaa jääkiekkoa VG-62:n D-junioreissa. Kallen pikkuveli Reeti Sahlstedt on entinen jääkiekkoilija, joka pelasi uransa lähinnä alemmissa sarjoissa, mutta myös yhden EHL-ottelun Rauman Lukossa. Veljesten isä Esko Sahlstedt on Lukon entinen päävalmentaja.


title: Sojuz 16

text: Sojuz 16 oli kolmas Saljut 3 -avaruusasemalle tehty lento.


title: Sojuz 16

text: Laukaisu tapahtui Baikonurista Sojuz U -kantoraketilla 2. joulukuuta 1974 ja paluu 8. joulukuuta 1974.


title: Sojuz 17

text: Sojuz 17-lento (ven. Союз-17) oli ensimmäinen Saljut 4-avaruusasemalle tehty lento.


title: Sojuz 17

text: Laukaisu tapahtui Baikonurista Sojus U-kantoraketilla 10. tammikuuta 1975 ja paluu 9. helmikuuta 1975. Lennon nimi oli Зенит, Zeniitti.


title: Purokorento

text: Purokorento ("Cordulegaster boltonii") on kookas ja kirkasvärinen puroilla ja pikkujoilla elävä aitosudenkorento.


title: Purokorento

text: Suurikokoinen, mustakeltainen ja vihreäsilmäinen purokorento on suurimpia Suomessa esiintyvistä sudenkorennoista rannikkoukonkorennon ja isoukonkorennon kanssa. Laji on usein hyvin helppo tunnistaa kaukaakin. Korento muistuttaa muodoltaan ukonkorentoja, mutta on läheisempää sukua kiiltokorennoille ja jokikorennoille. Koko ruumis on mustan ja keltaisen kirjava ja siivet ovat kirkkaat.


title: Purokorento

text: Purokorentoa tavataan erilaisten pienten puhtaiden purojen ja pikkujokien tuntumassa. Naaras munii pystysuorassa asennossa suoraan joenpohjaan. Laji on melko yleinen, mutta paikoittainen.


title: Purokorento

text: Purokorennon lentokausi on kesä-syyskuu, päälentokausi on puolestaan heinäkuu. Sitä tavataan Pohjois-Pohjanmaalta etelärannikolle asti.


title: Technos Japan Corporation

text: Technos Japan Corporation oli japanilainen videopelejä kehittävä ja julkaiseva yritys, joka oli toiminnassa vuosina 1981-1996.


title: Technos Japan Corporation

text: Pelitalo muistetaan lähinnä "Double Dragon" ja "Nekketsu Kōha Kunio-kun" (johon kuului mm. River City Ransom) -pelisarjoista. Pelitalon perustivat 1981 kolme Data Eastin entistä työntekijää, mukaan lukien Kunio Taki, jonka mukaan myös "Nekketsu Kōha Kunio-kun" -sarja nimettiin. Technosilla oli myös Yhdysvalloissa tytäryhtiö "American Technos Inc." julkaisemassa heidän pelejään.


title: Technos Japan Corporation

text: Technosin ensimmäinen peli oli vuonna 1982 julkaistu "Minky Monkey". Ensimmäisten vuosien aikana Technosilla ei ollut varaa julkaista itse pelejään, vaan niiden julkaisijana toimi useimmiten Data East tai Taito. 1986 julkaistu "Nekketsu Kōha Kunio-kun" ja sitä seurannut Double Dragon -sarja tekivät Technosista tunnetun beat 'em up -tyylisten pelien kehittäjän. Technos myös teki useita urheilupelejä, kuten "Tag Team Wrestling", "Karate Champ" ja "Super Spike V'Ball".


title: Technos Japan Corporation

text: Toimintansa Technos lopetti 1996 taloudellisten ongelmien vuoksi. Rahaongelmat alkoivat 90-luvun alun jälkeen Japanin talouden ajauduttua lamaan. Technosin sulkemisen jälkeen kaikki oikeudet sen pelisarjoihin siirtivät yritykselle nimeltä "Million Corp.", jossa on mukana entisiä Technosin työntekijöitä. Lopulta kesäkuussa 2015 Million myi kaikkien Technosin pelisarjojen oikeudet pelitalo Arc System Worksille.


title: Technos Japan Corporation

text: Nykyäänkin Japanissa on yritys nimeltä Technos Japan, mutta se valmistaa välineitä auttamaan vammautuneita ihmisiä, eikä liity mitenkään videopelejä valmistaneeseen yritykseen.


title: Eino Nieminen

text: Eino Emil Nieminen (30. toukokuuta 1903 – 4. joulukuuta 1933 Leningrad, Neuvostoliitto) oli suomalainen kommunistisen "Työn Ääni" -lehden faktori, joka muistetaan joutumisestaan Lapuan liikkeen kannattajien pieksämäksi Vaasan kaupungintalon edessä 4. kesäkuuta 1930.


title: Eino Nieminen

text: Eino Niemisen isä oli työväenaatetta kannattanut porilainen leipuri Eemil Kustaa Nieminen, joka vangittiin Suomen sisällissodan lopussa hänen paettuaan perheineen valkoisia Kylmäkoskelle, vaikka hän ei ollut edes kuulunut punakaartiin. Myös Eino joutui tuolloin 14-vuotiaana Hämeenlinnan vankileirille, josta hän tosin vapautui pian. Hän liittyi myöhemmin Porissa sosiaalidemokraattiseen nuorisojärjestöön ja oli 1920-luvulla kaksi vuotta vankilassa poliittisen toimintansa vuoksi. Sittemmin Nieminen asettui Vaasaan, jossa hän työskenteli aluksi kauppa-apulaisena ja kirjoitteli vasemmistolehtiin. Hänet palkattiin vuosikymmenen lopussa "Työn Äänen" lehtipainoon.


title: Eino Nieminen

text: Lapuan liikkeen miehet tunkeutuivat 28. maaliskuuta 1930 "Työn Äänen" kirjapainoon ja rikkoivat kangin molemmat latomakoneet sekä kaikki kolme painokonetta. Oikeudenkäynti asiasta järjestettiin 4. kesäkuuta 1930 Vaasan kaupungintalolla. Oikeudenkäynti alkoi kello 13.00 ja se kesti koko iltapäivän. Väliaika alkoi kello 16.00, jolloin istuntosalin eteisessä puhkesivat levottomuudet. Oikeudessa todistanut faktori Nieminen riitaantui lapualaisaktivistien kanssa, jolloin nämä alkoivat syyttää häntä SKP:n organisaattoriksi ja punaupseeriksi. Lopulta häntä kirottiin "ryssän ruplilta haisevaksi saatanaksi". Hänet vedettiin oikeusistunnon päätteeksi istuntosalin eteisestä kadulle, jossa hänet hakattiin pahoin ja riisuttiin valokuvaajien edessä alushoususilleen poliisin puuttumatta asiaan. Lehtikuvaaja Paavo Poutiainen yllytti pahoinpitelijöitä ja otti tapahtumasta kuuluisat valokuvat. Myös kirjapainoa oikeudessa edustanut asianajaja Asser Salo siepattiin ja kyyditettiin Lapuan kautta Viitasaarelle. Väkivaltaa sai samassa yhteydessä kokea kaksi muutakin kommunistia.


title: Eino Nieminen

text: Niemisen revityt flanellihousut anastettiin. Matti Kuusen muistelmien mukaan niistä leikattuja flanellinpaloja käytettiin myöhemmin Akateemisen Karjala-Seuran seremoniassa, jossa ne kiinnitettiin uusien kokelaiden rintapieliin.


title: Eino Nieminen

text: Eino Nieminen ja hänen vaimonsa Svea Staaf-Nieminen pakenivat poliittista vainoa aluksi Ruotsiin, josta he siirtyivät Neuvostoliittoon lokakuussa 1930. He asettuivat Petroskoihin, jossa Nieminen alkoi pian sairastella, mahdollisesti lapualaisten pahoinpitelyn jättämien vammojen vuoksi. Hän kuoli leningradilaisessa sairaalassa keuhkotautiin joulukuussa 1933. Hänen leskensä joutui vangituksi Stalinin vainoissa, mutta selvisi hengissä ja palasi Suomeen vuonna 1983. Toimittaja Anna-Lisa Sahlström on kirjoittanut heistä dokumenttiromaanin "Mordet på kören" (2003). Niemisen Neuvostoliitossa syntynyt poika Folke Nieminen oli muun muassa Neuvosto-Karjalan Taiteilijaliiton puheenjohtaja.


title: Siebel

text: Siebel, alun perin Flugzeugbau Halle, oli vuonna 1933 perustettu saksalainen, Hallessa sijainnut lentokonetehdas. Siebel valmisti omien lentokonetyyppiensä lisäksi lisenssillä muun muassa Focke-Wulfin, Heinkelin, Dornierin ja Junkersin koneita. Toisen maailmansodan lopulla toimintansa lopettanut tehdas perustettiin sodan jälkeen uudelleen nimellä Siebelwerke/ATG (SIAT) ja liitettiin MBB:hen 1970.


title: Siebel

text: Siebelin lentokoneita olivat mm.


title: Etelänukonkorento

text: Etelänukonkorento ("Aeshna mixta") on yksi Euroopan yleisimpiä ukonkorentoja. Suomessa laji on vähälukuinen syksyinen muuttovieras etelästä.


title: Etelänukonkorento

text: Etelänukonkorento on kooltaan 56-65 mm pitkä. Se on ukonkorennoksi pienikokoinen; kooltaan se on samaa luokkaa kuin karvaukonkorento ja pohjanukonkorento, eli selvästi yleistä siniukonkorentoa pienempi. Muodoltaan se on muita ukonkorentoja lyhytruumiisempi ja töpäkämpi, lennon ollessa usein selvästi ylös alas heittelehtivää.


title: Etelänukonkorento

text: Lajin otsa on vaaleampi kuin muilla ukonkorennoilla ja sen olkajuovat ovat hyvin lyhyet ja kapeat. Keskiruumiin sivuilla on leveät vaaleat raidat, jotka ovat koiraalla keltaiset ja naaraalla vaaleankellertävät. Koiraan takaruumis on musta selkein sinisin kirjailuin ja takaruumiin etuosan sivut ovat laajalti siniset. Paras ja varmin tuntomerkki on kuitenkin takaruumiin toisen jaokkeen selkeä keltainen, mustareunainen T- tai naulakuvio. Toisen jaokkeen alareuna on sininen. Samankaltainen T-kuvio on vain suurempikokoisella naaraskirjoukonkorennolla, jolla on kuitenkin etelänukonkorentoa leveämmät olkajuovat. Etelänukonkorennon perälisäkkeet ovat pitkät.


title: Etelänukonkorento

text: Lajin naaras on kuten koiras, mutta väritys on ruskea. Kuviot, jotka koiraalla ovat sinisiä, ovat naaraalla keltaisia. Naaraan yleisväritys on hailakka, takaruumiin etuosan ja keskiruumiin sivujen ollessa hyvin vaaleat.


title: Etelänukonkorento

text: Etelänukonkorennon elinympäristöjä ovat lähes kaikenlaiset seisovat makeat vedet, joissa runsas kasvillisuus. Suomessa lajia havaitaan useimmiten rannikon tuntumassa, tällöin usein esimerkiksi saarissa, merenlahdilla, rannikon niemillä, kaupunkien puistoissa ja puutarhoissa. Usein havaintopaikka sijaitsee kaukana vedestä.


title: Etelänukonkorento

text: Lajin päälentokausi on Euroopassa kesäkuusta joulukuuhun. Suomessa lajia tavataan elo-lokakuun aikana, mutta sen päälentokausi täällä on elo-syyskuu.


title: Etelänukonkorento

text: Etelänukonkorento löydettiin Suomesta ensimmäisen kerran Porvoosta syksyllä 2002. Tämän jälkeen on lajin havaittu olevan melko tavallinen vieras etelärannikolla elo-syyskuussa, ja 2006 havaittiin useita kymmeniä yksilöitä. Lajin esiintyminen meillä lienee toistaiseksi lähinnä Baltian harhailijoiden varassa, sillä lisääntymistä ei ole toistaiseksi todistettu. Etelänukonkorentojen syksyiset vaellukset osuvat yksiin etelänpuoleisten tuulien kanssa. Vuoden 2006 voimakas vaellus selittynee osin Keski-Euroopan ja Baltian hyvin voimakkaalla vaelluksella.


title: Etelänukonkorento

text: Euroopassa laji on levittäytynyt kovaa vauhtia kohti pohjoista ja on esimerkiksi Britannian eteläosissa syksyisin tavallisin ukonkorentolaji.


title: Dark Fortress

text: Dark Fortress on Landshutissa vuonna 1994 perustettu saksalainen black metal -yhtye.


title: Dark Fortress

text: Dark Fortressin perusti kitaristi Asvargr. Vuonna 1996 julkaistiin demo "Rebirth of the Dark Age" ja vuonna 1997 Barad Dûrin kanssa jaettu albumi "Towards Immortalitiy". Ensimmäinen täysimittainen levyjulkaisu oli "Tales from Eternal Dusk", joka julkaistiin Red Stream -yhtiön kautta 2001.


title: Dark Fortress

text: Yhtyeen laulaja Azatoth jätti bändin toukokuussa 2007 henkilökohtaisista syistä. Uusi laulaja löytyi kolmen kuukauden kuluttua. Morean on freelance-säveltäjä ja progressiivisen death/thrash -bändi Noneuclidin kitaristi.


title: Approksimaatio

text: Approksimaatio on epätäsmällinen esitys jostain asiasta siten, että se on suurin piirtein oikein. Approksimaatiota käytetään usein helpottamaan esimerkiksi päässälaskutoimitusta pyöristämällä numerot helpommin laskettaviksi, mutta approksimoida voidaan myös esimerkiksi matemaattisia funktioita ja muotoja.


title: Approksimaatio

text: Approksimaatioita saatetaan käyttää, kun tarjolla ei ole kaikkea tarvittavaa tietoa aiheesta. Joskus taas tietoa saattaa olla, mutta sen käyttäminen monimutkaistaa laskuja huomattavasti. Esimerkiksi fysiikassa Maan gravitaatiovuorovaikutusten laskeminen on hankalaa analyyttisesti, jos Maan muodoksi otetaan sen todellinen muoto (geoidi), kun taas approksimoimalla Maa palloksi päästään paljon helpommalla. Lopputulos ei yleensä kärsi approksimaatiosta, jos approksimaatio on tarpeeksi pieni ja sen rajoitukset tiedostetaan. Sen sijaan uuden, ensimmäistä kertaa käytetyn approksimaation puutteet on monesti hyvä testata esimerkiksi simulaatiolla, jotta sen vaikutukset ratkaisuun ja ratkaisun tarkkuuteen käyvät ilmi.


title: Approksimaatio

text: Matemaattinen approksimaatio tehdään käytännössä yleensä kehittämällä jokin monimutkaisempi lauseke esimerkiksi Taylorin sarjaksi ja jättämällä useamman kertaluvun termit pois.


title: Ukonkorennot

text:
Ukonkorennot (Aeshnidae) ovat aitosudenkorentojen heimo. Ne ovat kookkaita partioivia petohyönteisiä ja suurimpia sudenkorentoja. Suomen ja Euroopan kookkaimmat sudenkorennot kuuluvat juuri ukonkorentoihin. Ukonkorennot ovat karvaukonkorentoa lukuun ottamatta niin sanottuja syyslajeja.
Ukonkorennot ovat melko alkeellisia erilaissiipisiksi.


title: Rotokas

text: Rotokas on itäinen papuakieli, jota puhuu noin 4 320 (1981) ihmistä pääasiassa Bougainvillen maakunnassa Papua-Uudessa-Guineassa.


title: Rotokas

text: Rotokasin kirjaimisto koostuu viidestä vokaalista ja seitsemästä konsonantista. Uusi Testamentti on käännetty kielelle 1982. Rotokas jakautuu ainakin kolmeen murteeseen (pipipaia, aita ja atsilima), ja sen sanajärjestys on subjekti-objekti-verbi.


title: Viherukonkorento

text: Viherukonkorento ("Aeshna viridis") on Suomessa hyvin harvinainen ja paikoittainen, rauhoitettu sudenkorento.


title: Viherukonkorento

text: Viherukonkorennon ruumiin pituus on noin 65–75 mm. Koiras on kirkkaanvärinen ja eksoottinen ukonkorento. Silmät ovat kirkkaan siniset, keskiruumiin sivut kokonaan vihreät ja olkajuovat ovat leveät, kirkkaanvihreät. Musta takaruumis on suurten sinisten täplien kirjoma. Siivet ovat ruskeasävyiset.


title: Viherukonkorento

text: Naaras on himmeämpi; silmät ovat kullankeltaiset, paksu takaruumis on vihreä. Keskiruumis on muuten vihreä, mutta siipien edessä on ruskeaa. Keskiruumiissa on vihreät, leveät olkajuovat. Laji muistuttaa suomalaisista korentolajeista eniten kirjoukonkorentoa, mutta tämän silmät eivät ole kirkkaansiniset ja keskiruumiin sivuilla on aina selviä mustia pystyraitoja.


title: Viherukonkorento

text: Levinnyt laajalle Keski- ja Itä-Eurooppaan ja siitä Aasiaan. Esiintyy paikoittaisena, johtuen tiukoista elinpaikkavaatimuksista. Suomesta tunnetaan vain alun toistakymmentä esiintymää, suurin osa Hämeessä. Tunnetuin esiintymä lienee Parikkalan Siikalahdella.


title: Viherukonkorento

text: Viherukonkorento elää vain vesistöissä, joissa kasvaa sahalehteä ("Stratiotes aloides"). Tämä kasvi viihtyy vain rehevillä, suhteellisen kirkasvetisillä järvillä joilla on kalkkipitoinen vesi. Tämän takia lajit ovat hyvin paikoittaisia. Viherukonkorentonaaras munii sahalehtituppaisiin, ja toukka elää sahalehtikasvustoissa. Sahalehti suojaa toukkia piikikkäänä kasvina kaloilta ja muilta korentojen toukilta. Lajin koko populaatio lentää tavallisesti iltahämärissä hankkimassa ravintoa.


title: Ville Väisänen

text: Ville Tapio Väisänen (s. 19. huhtikuuta 1977 Oulu) on suomalainen jalkapallovalmentaja ja entinen jalkapalloilija. Väisänen aloitti uransa hyökkääjänä, mutta siirtyi keskuspuolustukseen myöhemmällä iällä.


title: Ville Väisänen

text: Väisänen on edustanut ulkomailla ammattilaisena viimeksi Englannin kakkosliigassa pelaavaa Darlingtonia. Hän siirtyi Darlingtoniin heinäkuussa 2006 FF Jarosta, mutta 4.joulukuuta 2006 Darlington vapautti Väisäsen etsimään itselleen uutta seuraa. Tammikuussa 2007 Väisänen allekirjoitti 1+2-vuotisen sopimuksen Kakkosessa pelaavan Oulun Palloseuran kanssa. Väisänen pelasi Oulun Palloseurassa vain yhden kauden ja esiintyi kaudella 2008 Kakkosessa pelaavan oululaisen FC OPA:n riveissä. Väisänen siirtyi takaisin englantiin viimeistelemään opintojaan ja pelasi samalla Spennymoor Townissa Englannin seitsemänneksi ylimmällä sarjatasolla. Kaudella 2009 Väisänen edusti jälleen Kakkosen C-lohkossa pelaavaa FC OPAa.


title: Ville Väisänen

text: Suomen pääsarjatasolla hän on edustanut myös FC Jazzia, FC Lahtea, TPV:tä ja FC Hakaa. Hänellä on takanaan 107 Veikkausliiga-ottelua, joissa hän on tehnyt 13 maalia. Suomen ja Englannin lisäksi hän on pelannut myös Norjassa, Ruotsissa, Hollannissa ja Kreikassa.


title: Ville Väisänen

text: Väisänen otti kaudelle 2010 vastaan FC Oulun Pallon pelaaja-valmentajan pestin. Saman vuoden marraskuussa hän siirtyi Naisten Ykkösessä pelanneen ONS:n valmentajksi.


title: Portugalilainen kitara

text: Portugalilainen kitara eli portugalinkitara (port. "guitarra portuguesa") on sisterin sukuinen näppäilysoitin, joka kehitettiin 1700-luvulla englanninkitaran pohjalta. Englanninkitara katosi käytöstä melkein kokonaan Euroopasta 1800-luvun alussa. Mahdollisesti Portugalin Keski-Eurooppaan nähden syrjäisen sijainnin vuoksi portugalilainen kitara pysyi käytössä. Nykyään portugalilaista kitaraa käytetään muun muassa fadossa.


title: Luettelo metallimusiikin termeistä

text: "Luettelo metallimusiikin termeistä" sisältää erilaisia metallimusiikkiin liittyviä termejä ja käsitteitä.


title: Luettelo metallimusiikin termeistä

text: Bay Area thrash metal on yleisnimitys thrash metalille, joka on lähtöisin San Francisco Bayn eli Bay Areaksi kutsutulta alueelta. Se on muodostunut käsitteeksi jo 1980-luvulla. Bay Area thrash -yhtyeitä ovat esimerkiksi Exodus, Megadeth, Metallica ja Testament.


title: Luettelo metallimusiikin termeistä

text: Myöhäisellä 1960-luvulla syntynyt rock-musiikin genre, joka korostaa miehistä seksuaalisuutta. Ei tule sekoittaa termiin "kikkelihevi", jolla viitataan vasta 1980-luvulla syntyneeseen power metaliin.


title: Luettelo metallimusiikin termeistä

text: Extreme metal on yleisnimitys metallimusiikin raskaimmille tyylisuunnille. Se ei siis ole varsinaisesti oma tyylilajinsa, vaan niputtaa yhteen monta metallin alagenreä yhteen. Merkittäviä extreme metal -tyylilajeja ovat thrash metal, death metal, black metal ja doom metal.


title: Luettelo metallimusiikin termeistä

text: Hevarit ovat metallimusiikin kuuntelijoita. Yleensä hevareihin liitetään tummiin pukeutuminen, pitkät hiukset sekä nahkavaatteiden käyttö. Tyypillisin stereotypia hevarista löytyy ehkäpä Kummelin Speedy ja Saku -sketsistä.


title: Luettelo metallimusiikin termeistä

text: New Wave of British Heavy Metal (lyh. NWOBHM) on 1970-luvulla Isossa-Britanniassa punkin aikakaudella syntynyt heavy metal -musiikin tyylilaji, jonka keulakuvia olivat Iron Maiden, Judas Priest, Praying Mantis ja Samson. Nykyään tunnetuin tyylin edustaja lienee Iron Maiden.


title: Luettelo metallimusiikin termeistä

text: Power metal on nopeaa ja melodista metallimusiikkia, jossa yleisiä elementtejä ovat muun muassa tuplabasarin käyttö ja laulajan korkea lauluääni. Useat tyylilajin eturivin yhtyeistä ovat eurooppalaisia. Power metal on suosittua myös Japanissa ja Etelä-Amerikassa.


title: Luettelo metallimusiikin termeistä

text: Tilutus viittaa sähkökitaran hyvin nopeaan soittamiseen.


title: Luettelo metallimusiikin termeistä

text: Underground metal ei ole oma tyylilajinsa, vaan termiä käytetään kuvaamaan metallimusiikkia, joka ei ole ns. "noussut pinnalle" eli tullut suuren yleisön tietoisuuteen. Lähes jokainen uraansa aloitteleva yhtye on tietyssä mielessä "underground", mutta yleisesti termiä underground metal käytetään kuvaamaan vain erityisen perehtyneiden musiikinkuuntelijoiden suosikkiyhtyeitä, jotka eivät ole nousseet valtavirran suosioon.


title: Heikki Saari (saarnaaja)

text: Heikki Saari (1906–1987) oli suomalainen vanhoillislestadiolainen saarnaaja, joka toimi saarnaajana lähes 60 vuotta. Hän oli vaikuttajayksilö vanhoillislestadiolaisuuden piirissä, missä hän toimi johtotehtävissä ja edusti jyrkkää maallikkolinjaa.


title: Heikki Saari (saarnaaja)

text: Heikki Saari oli kotoisin Alavieskasta Someronkylästä, mutta muutti sieltä vuonna 1967 Ylivieskaan, jossa asui loppuelämänsä. Hän kuului Suomen rauhanyhdistysten keskusyhdistyksen (SRK) johtokuntaan ja työvaliokuntaan, Ylivieskan rauhanyhdistyksen johtokuntaan sekä Ylivieskan kirkkovaltuustoon. Vanhoillislestadiolaisten puhujaksi Heikki Saari asetettiin Alavieskassa 1920-luvulla missä tehtävissä hän toimi vuoteen 1979 saakka, jolloin hänet asetettiin puhujakieltoon kososlaisuutta vastaan käydyissä hoitokokouksissa. Hän edusti opilliselta kannaltaan jyrkkää maallikkolinjaa lestadiolaisuuden vuoden 1960–1961 hajaannuksessa, jossa hän oli voimahahmo. Lauri Pietilän mukaan hän oli voimahahmo myös Yhdysvalloissa käydyissä neuvotteluissa, joiden tuloksena osaa amerikkalaisista lestadiolaisista alettiin nimittää töröläläisiksi. Heikki Saari johti SRK:n johtokunnan jäsenen rovasti Paavo Sillanpään mukaan hänen viisi vuotta kestäneitä ja erottamiseen johtaneita ”korjaustoimenpiteitään” eli hoitokokouksia. Saari oli sakramenttikomitean jäsen. Hän kuului myös Päivämiehen vuonna 1954 perustettuun toimitusvaliokuntaan, jonka tehtävänä oli tukea ja avustaa toimittajaa ja valvoa lehden sisältöä. Saari liikkui laajasti ympäri Suomea ja teki saarnamatkan myös Amerikkaan. Hän osallistui myös vaimonsa Olgan ja Eino Kimpimäen kanssa Raittiusyhdistys Neliapilan toimintaan auttamalla sen johtajaa Artturi Jämsèniä keräämään vaalipuhujien joukkoa. Lauri Pietilän mukaan Heikki Saari oli 1970-luvun SRK:n opetuksen pääarkkitehti. Professori Jouko Talosen mukaan Heikki Saaren Vanhan testamentin tulkinta sisälsi omituisia selityksiä, joiden avulla voitiin perustella jyrkkää eksklusivismia ja hoitokokouksissa harjoitettua "sielunhoitoa". Talosen mukaan vanhan testamentin mielivaltaista tulkintaa esiintyi SRK-vanhoillisuudessa erityisesti vuosina 1960-1979.


title: Inca Kola

text: Inca Kola on perulainen virvoitusjuoma. Se on suosittu osassa Etelä-Amerikkaa. Vaikka se ei ole saavuttanut suurta suosiota muualla, sitä on saatavissa etnisistä erikoisliikkeistä ympäri maailmaa. Juoma on hyvin makeaa, ja sen makeus muistuttaa joitain purukumista. Juoman pääasiallinen makuaine on sitruunaheinä ("Cymbopogon citratus"). Inca Kola on kellertävän kullanväristä, ja sitä myydään erikokoisissa lasi- ja muovipulloissa. Vuodesta 2005 lähtien Inca Kolaa on myyty myös Yhdysvalloissa. Inca Kola on Perun myydyin virvoitusjuoma.


title: Lestadiolaisuuteen liittyvät kiistat

text: Lestadiolaisuutta on arvosteltu liikkeen historian alusta lähtien. Alussa arvostelu kohdistui ennen kaikkea hurmosilmiöihin, kovasanaisiin parannussaarnoihin ja lestadiolaisten käännytysintoon. Myöhemmin on kritisoitu muun muassa eksklusiivista seurakuntaoppia, ehkäisyvastaisuutta ja TV-vastaisuutta. Herätysliikkeessä on tapahtunut runsaasti myös hajaannuksia. Usein eri suuntausten kannattajat pitävät toisia suuntia "eriseuroina".


title: Lestadiolaisuuteen liittyvät kiistat

text: Jo herätysliikkeen perustaja Lars Levi Laestadius sai osakseen kitkerää kritiikkiä. Hänestä tehtiin useita kanteluita tuomiokapituliin. Syytöksiä aiheuttivat muun muassa Laestadiuksen saarnojen värikkäät kielikuvat, heränneiden liikutukset kirkossa ja hengellisten tehtävien luovuttaminen maallikoille. Kun herätyksen kokeneet Koutokeinon saamelaiset kapinoivat norjalaisia vallanpitäjiään vastaan verisin seurauksin, tahtoi Tromssan piispa D.B. Juell vyöryttää tapahtuman "siveellisen vastuun" Laestadiukselle. Härnösandin piispa Israel Bergman vapautti sentään herättäjän syytteistä, mutta kuningas velvoitti hänet pitämään silmällä "Laestadiuksen tapaa hoitaa virkansa". Pajalan seurakunnan piispantarkastus kesällä 1853 tapahtui kireissä tunnelmissa, mutta piispa Bergman antoi lopulta Laestadiuksen toiminnasta voittopuolisesti myönteisen arvion. Lehdistön hyökkäyksiin vastatakseen Laestadius perusti oman sanomalehden "Huutavan ääni korvessa" (En ropandes röst i öknen). Pajalan tulinen kirkkoherra osoittautuu lehtikirjoituksissaan poleemisen ja satiirisen tyylin suvereeniksi haltijaksi. Lehdessään hän vuoroin puolustautuu kriitikoitaan vastaan, vuoroin ruoskii maallistuneen papiston ja virkamiesten omavaltaisuutta.


title: Lestadiolaisuuteen liittyvät kiistat

text: Koutokeinon tapahtumat huolestuttivat myös Venäjän keisarikunnan viranomaisia. Venäjän Tukholman-lähettiläs varoitti 27.1. 1852 Pietarissa Venäjän ulkoasiainministeriötä Norjan ja Ruotsin Lapissa leviävästä ""vaarallisesta lahkosta, joka ilmeisesti sekoittaa muinaissaamelaista pakanuutta uskonasioihin"". Lähettiläs huomautti mahdollisuudesta, että lahko leviäisi myös Suomen suuriruhtinaskunnan puolelle, jolleivät viranomaiset puutu asiaan. Venäjän ulkoministeriö tiedottikin asiasta Suomen kenraalikuvernöörille, joka taas otti yhteyttä Oulun läänin kuvernööriin ja Kuopion piispaan. Piispa Robert Valentin Frosterus lähettikin kenraalikuvernööri Menschikoffille seikkaperäisen raportin Pohjois-Lapin lestadiolaisuudesta 1.11. 1853. Piispa antoi herätykselle myös tunnustusta:


title: Lestadiolaisuuteen liittyvät kiistat

text: Yleisarvio oli kuitenkin kielteinen:


title: Lestadiolaisuuteen liittyvät kiistat

text: Piispa kauhisteli myös liikutuksia: ""vastakääntyneet -- jumalanpalvelusten aikana -- hyppien, jalkojaan tömistellen ja käsiään yhteen lyöden ovat päästäneet usein koiran ääntä muistuttavia huutoja --."" Frosterus myönsi, että ""liike maltillisen ja hengellisesti kokeneen opettajan johdossa saisi paljon hyvää aikaan"". Kuitenkin hän toivoi, että "fanaatikkojen" pääsy Suomeen voitaisiin estää.


title: Lestadiolaisuuteen liittyvät kiistat

text: Lestadiolaisuus kohtasi syntyessään ja levittäytyessään kritiikkiä eritoten kirkon taholta. Myös jotkut ei-hengelliset merkkimiehet arvostelivat herätysliikkeen tapoja. Yhteiskuntafilosofi J. V. Snellman piti lestadiolaisuuden mustana puolena sitä että liikkeessä ei kunnioitettu perheen yhtenäisyyttä. Lestadiolaiset eivät Snellmanin mukaan kunnioittaneet perheen sisäisiä suhteita, vaan hylkäsivät ei-lestadiolaiset perheenjäsenet, vanhemmat lapsensa, lapset vanhempansa. (Murtorinne, Eino).


title: Lestadiolaisuuteen liittyvät kiistat

text: Papisto piti yleisesti lestadiolaisuutta vapaakirkollisena lahkona. Kokkolan kirkkoherra Lars Schalinin leski Sophie Schalin valitti Sakari Topeliukselle vuonna 1883 kirjoittamassaan kirjeessä, että ""he (hihhulilaiset) vaivaavat ja tuomitsevat kaikkia, jotka menevät kirkkoon --."" Piispantarkastuspöytäkirjoissa liikettä kutsuttiin muun muassa "hihhuleiksi", "lahkoksi", "villiuskoksi", "rippiläisiksi", ja – liikutusten vuoksi – "tanssijalahkoksi", kansan suussa jopa "villitaudiksi" ja "koirataudiksi". Leviävän herätysliikkeen arvostelijana profiloitui Kuopion silloinen piispa, myöhempi arkkipiispa Gustaf Johansson. Hän piti lestadiolaisuutta, ""varsinkin sitä, jonka perusoppi on ottaa toisilta ihmisiltä synnit anteeksi"", kirkon ulkopuolisena lahkona: ""Pakanakuntakin seisoo tässä suhteessa korkeammalla asteella kuin lestadiolaiset, sillä pakanat rukoilevat jumalitaan"". Piispa Johansson julkaisi vuonna 1892 lestadiolaisuutta poleemisesti tarkastelleen kirjan "Laestadiolaisuus" ja vuonna 1880 Juho Tanskanen kirjan "Hihhulilaisuus oikeassa karwassansa". Johanssonin mukaan hänen kirjansa motiivi oli ""laestadiolaisten saattaminen lahvollisen lumouksen kahleista raittiiseen uskoon jälleen"". Herätysliikettä syytettiin myös antinomismista.


title: Lestadiolaisuuteen liittyvät kiistat

text: Liikutuksia pidettiin 1800-luvulla ajoittain kirkkopahennuksena. Liikutuksiin tulleita lestadiolaisia voitiin rangaista sakoilla, häpeäpenkissä tai jalkapuussa istuttamalla sekä lyhyellä vankeudella. Lestadiolaisten seuratoiminta aiheutti julkista vastustusta. Esimerkiksi Savitaipaleella vuonna 1884 lestadiolaissaarnaaja menehtyi, kun vaimoaan seuroista hakemaan tullut talollinen ampui häntä olkapäähän. Myös toinen saarnaaja joutui vainon kohteeksi pitäessään seuroja Teuvalla vuonna 1872. Nimismies apujoukkoineen nouti saarnaajan seuratalosta ja lähtivät kuljettamaan tätä kotiin. Matkan varrella he kuitenkin pysähtyivät kievariin ja ripustivat vangin käsiraudoilla leipäorteen. Joukko alkoi juopotella ja vanki unohtui. Kievariin sattumalta poikennut vieras huomasi tajuttoman saarnaajan ja hänet päästettiin vapaaksi.


title: Lestadiolaisuuteen liittyvät kiistat

text: Julkisessa sanassa lestadiolaisuutta tarkasteltiin usein hyvin kielteisessä sävyssä. Esimerkiksi Oulun Wiikko-Sanomat kutsui lestadiolaissaarnaajia "juoksu-susiksi lammasten vaatteissa:""kun vaan saarnaajille syntinsä tunnusti--niin oli ihan paikalla Jumalan lapsi.""


title: Lestadiolaisuuteen liittyvät kiistat

text: Lestadiolaisten seuramenoa lehti kuvasi:


title: Lestadiolaisuuteen liittyvät kiistat

text: Tutkija Pekka Raittilan mukaan naisia toimi saarnaajina lestadiolaisuudessa ainakin jo 1860-luvulla, herätysliikkeen lähtiessä toden teolla leviämään Laestadiuksen kuoltua. Ilmeisesti jo Laestadius itsekin oli kannustanut naisia saarnaamaan. Markku Ihosen mukaan aikalaistekstien nimityksen "saarnaavainen vaimo" tarkoittamasta toimialasta ei ole varmuutta. Raittila toteaa, että kun saarnaaminen kehittyi raamatunselityspuheeksi, jäivät naiset kuulijoiksi.


title: Lestadiolaisuuteen liittyvät kiistat

text: Lestadiolaisuuden tutkimuksessa on mainittu useimmiten ainakin nämä kolme varhaista puhujaa: Magdaleena ja Maria Jokela sekä Angelica Laestadius. Oskari Heikki Jussilan mukaan juuri naiset käyttivät ensimmäisinä sittemmin liikkeen tunnusmerkiksi muodostunutta synninpäästön muotoa: ”Jeesuksen nimessä ja veressä ovat synnit anteeksi annetut”. Aulis Zidbeck puolestaan kertoo juhani raattamaan käyttäneen ensimmäisenä nykyistä synninpäästön sana muotoa Kirjassaan Ole vapaa vapaaksi ostettu lauma- Juhani Raattamaa- opettaja ja sielunhoitaja(s.24).


title: Lestadiolaisuuteen liittyvät kiistat

text: Herätysliikkeessä kiistattoman johdon Laestadiuksen jälkeen saanut maallikkosaarnaaja Juhani Raattamaa (1811–1899) otti varsin hyväksyvän kannan naisten saarnatoimintaan, vaikka katsoikin Paavalin sanan kieltävän naisia tavoittelemasta papin virkaa. Hän kirjoitti vuonna 1878 Pohjois-Ruotsissa toimineelle lestadiolaiselle kirkkoherralle P.O. Grapelle:


title: Lestadiolaisuuteen liittyvät kiistat

text: Raattamaa lähettää tämän kirjeensä lopussa terveisiä Oulussa saarnaajana tuohon aikaan esiintyneelle "Kristuksen seurakunnan palvelus-piialle Hackzellin Sofialle". Oululainen kirjakauppias Maria Sofia Hackzell (1826–1904) toimi vuosina 1876–1883 Oulun ruotsinkielisen lestadiolaisryhmän raamatunselittäjänä.


title: Lestadiolaisuuteen liittyvät kiistat

text: Myös Raattamaan sihteerillä Mathilda Fogmanilla (1835–1921) oli tuon ajan lestadiolaisuudessa vahva hengellinen auktoriteettiasema. Fogman keskusteli saarnaajien kanssa opillisista kysymyksistä sekä puuttui lestadiolaissaarnaajien toimintaan ja sopimattomaan käyttäytymiseen ja nuhteli asianomaisia kirjeissään. Saarnaajat Erkki Antti ja Juhani Raattamaa asettuivat näissä keskusteluissa puolustamaan Fogmanin käsityksiä.


title: Lestadiolaisuuteen liittyvät kiistat

text: Piispa Gustaf Johansson esitti edellä mainitussa kirjassaan "Laestadiolaisuus" jyrkän paheksuntansa myös siitä, että liikkeessä sallittiin naistenkin saarnata. Johanssonin kritiikistä voidaan päätellä että lestadiolaisuudessa naiset edelleen 1890-luvullakin saarnasivat. Johansson kirjoitti:


title: Lestadiolaisuuteen liittyvät kiistat

text: Myös kritisoidessaan lestadiolaista rippioppia ja äänellistä syntien anteeksi julistamista Johansson kirjoittaa lestadiolaisnaisten aktiivisesta toiminnasta:


title: Lestadiolaisuuteen liittyvät kiistat

text: Johansson lainaa tämän jälkeen edellä siteerattua Raattamaan kirjettä ja toteaa pilkallisesti tällä "Lapin Akatemian" johtajalla olevan Raamatusta virheellinen käsitys, johon piispan velvollisuus on määrätietoisesti puuttua. Lainattuaan näytteitä lestadiolaisten siihen aikaan julkaisemista teksteistä, joissa nämä puolustavat naisten sananjulistusta, Johansson lopuksi toteaa: ""Lahko ei waan tahdo totella Apostolin käskyä."" Toisin sanoen, naispuhujia oli esiintynyt vielä Johanssonin teoksen kirjoittamisajankohtana. Toisaalta Johansson mainitsee, että: "Lahko kutsuu kumminkin yksityisten keskinäistä puhettakin saarnaksi, ja tästä syntyy osaksi epäselvyyttä. Mutta lahko asettaa sittenkin naista tässä kohden asemaan, joka ei hänelle sovi."


title: Lestadiolaisuuteen liittyvät kiistat

text: Vuosina 1894-1900 lestadiolaisuus jakaantui "vanhoillislestadiolaisiin", "esikoislestadiolaisiin", "uusheränneisiin" ja kiihkeän hurmoksellisiin "narvalaisiin". Monilla alueilla hajaannus tapahtui verraten rauhallisesti, mutta esimerkiksi Oulun Rauhanyhdistyksellä kerrotaan uusheränneiden "jalasta vetämällä ja käsikähmällä" estäneen vanhoillislestadiolaisia saarnaajia Juho Kieksiä ja Kaarle Helisteniä puhumasta.


title: Lestadiolaisuuteen liittyvät kiistat

text: Pohjois-Lapin Kittilästä alkunsa saanut uusheräys opetti, että synninpäästö tuli julistaa vain "lain alle syventyneille". "Kittilän vanhukset" vaativat "armonmurrosta", "sydämen särkymistä" ja "sydämen ympärileikkausta". Heidän mielestään evankeliumin "holvaaminen" oli johtanut "höllään" ja "pehmeään" kristillisyyteen sekä "valvomattomuuteen", jonka seurauksena oli tullut jopa karkeita "lihallisia lankeemuksia". Lisäksi uusheräys opetti lain kolmatta käyttöä: hengellinen laki ei heidän mielestään ollut vain uskottomille tarkoitettu "kurittaja Kristuksen tykö" vaan myös kristityn pyhityselämän ohjenuora.


title: Lestadiolaisuuteen liittyvät kiistat

text: Helsingin lestadiolaisuudesta väitelleen tohtori Martti Vuollon mukaan Viron Narvasta alkunsa saanut narvalaisuus oli uudenheräyksen lieveilmiö. Sen ominaispiirteitä olivat voimakkaat liikutukset, näyt ja muut ekstaattiset ilmiöt. Liikkeeseen liittyviltä vaadittiin julkirippiä. Narvalaisuuden "palavimmassa" vaiheessa Raamattua väheksyttiin; enemmän tuli kuunnella "Henkeä" ja "sisäistä sanaa". Esiintyi myös käsitystä, että julkiripin tehnyt ja seurakunnalta synninpäästön saanut tuli pyhäksi eikä voinut enää tehdä syntiä. Narvalaisuus toimi helluntaiherätyksen tuloväylänä Suomeen. Helluntailaissaarnaaja Thomas Ball Barratt saapui Suomeen syksyllä 1911 narvalaisten kutsumana.


title: Lestadiolaisuuteen liittyvät kiistat

text: Vanhoillislestadiolaiset puolustivat "avaraa evankeliumia" ja vastustivat lain kolmatta käyttöä. He katsoivat, että ""uusiheräys pitäen kristillisyytemme alkuevankeliumia kelpaamattomana -- repäisi eriseuran kristillisyydestä ja liitti sen haaraosastoksi maailman kristillisyyteen"". Epäonnistuneessa vuoden 1911 sovintokokouksessa vanhoillislestadiolaiset väittivät lain kolmannen käytön ja "sydämen särkymisen" vaatimuksen johtaneen omantunnonarkoja ihmisiä epätoivoon ja jopa itsemurhiin. Myös esikoislestadiolaiset vastustivat lain kolmatta käyttöä ja varovaisuutta synninpäästön saarnaamisessa. Lisäksi he painottivat kuuliaisuutta "esikoisten seurakunnalle", joka heidän mukaansa tarkoitti alkuheräyksen ydinalueen eli Ruotsin Lapin lestadiolaisia.


title: Lestadiolaisuuteen liittyvät kiistat

text: Hajaannus toi liikkeelle runsaasti kielteistä julkisuutta ja hidasti sen etenemistä. Kirkollisten piirien, esimerkiksi Kotimaa-lehden, sympatiat olivat enimmäkseen uudenheräyksen puolella.


title: Lestadiolaisuuteen liittyvät kiistat

text: Suuren hajaannuksen jälkeen eri lestadiolaisryhmien toiminta organisoitui ja vilkastui. Lestadiolaisia oli runsaasti erilaisissa yhteiskunnallisissa ja kirkollisissa tehtävissä, jopa ministereinä. Myös välit kirkkoon paranivat: Rovaniemen seurakunnan vuoden 1914 piispantarkastuspöytäkirjassa todetaan, että vanhoillislestadiolaisten rauhanyhdistys on ""edistänyt raittiutta paikkakunnalla ja -- hartausseurat aiheuttaneet siunausta"". Esikoislestadiolaisuus sai kuitenkin osakseen kielteistä julkisuutta 1920- ja 1930-luvuilla, kun sen saarnaajien ronskia puhetapaa ihmeteltiin.


title: Lestadiolaisuuteen liittyvät kiistat

text: 1930-luvulla sisäiset kiistat alkoivat jälleen. Amerikan apostolis-luterilainen kirkko pyysi vuonna 1932 Suomen vanhoillislestadiolaisilta puhujia seuroihinsa. Suomen rauhanyhdistysten keskusyhdistyksen mielestä ALC oli ""sekaseurainen yhteisö"" ja ""ulkopuolella kristittyin rakkauden ja hengen yhteyden"". SRK kehotti puhujia kieltäytymään ALC:n pyynnöstä ""rauhan ja rakkauden säilymisen tähden"". Kuitenkin kolme saarnaajaa, Kiimingin kirkkoherra Väinö Juntunen, pyhäjokelainen Antti Krekula ja kuivaniemeläinen Ville Kaikkonen, lähtivät matkaan. Oulussa kesäkuussa 1934 pidetty puhujainkokous katsoi, että näille saarnaajille oli ""Jumalan seurakunnan merkitys hämärtynyt"". Heitä kehotettiin "parannukseen" ""sekaseuraisten tukemisesta ja rakkauden rikkomisesta"", muuten he ""repivät itsensä irti Jumalan lasten rakkaudesta"". Kokouksen enemmistö yhtyi näkemykseen, jonka mukaan:


title: Lestadiolaisuuteen liittyvät kiistat

text: SRK-vanhoillisuudesta eroon joutuneet saarnaajat kannattajineen pitivät Rovaniemellä syyskuussa 1934 oman kokouksen, jossa he paheksuivat tehtyjä päätöksiä:


title: Lestadiolaisuuteen liittyvät kiistat

text: Myöhemmin "pikkuesikoiset" perustivat toimintansa kivijalaksi Kustannusosakeyhtiö Rauhan. Yhtiö alkoi julkaista Rauhan Sana-lehteä, mistä johtuu ryhmän nykyinen nimi "rauhansanalaisuus". Rauhansanalaisuus sai kannattajia erityisesti Pohjois-Ruotsista, Tornion- ja Muonionjokilaaksosta, ruotsinkieliseltä Pohjanmaalta sekä osista Keski- ja Etelä-Pohjanmaata. SRK-vanhoilliset ja rauhansanalaiset pyrkivät sovintoon 1940-luvun puolivälissä, mutta sovinto kaatui erimielisyyksiin seurakuntaopista.


title: Lestadiolaisuuteen liittyvät kiistat

text: Myös uusheräyksessä kuohui. Erimielisyyksiä aiheuttivat muun muassa kirkollistuminen, yhteistyö Suomen Lähetysseuran kanssa sekä viidesläisyydestä ja anglosaksisesta pyhityskristillisyydestä saadut vaikutteet. Jo vuonna 1938 liikkeessä tapahtui hajaannus, joka päättyi kuitenkin sovintoon seuraavana vuonna. Vuonna 1954 uusheräyksen valtavirrasta erkaantui niin kutsuttu Kolkuttaja-suunta, joka 1960-luvulla jakaantui kontiolaisuudeksi ja peuralaisuudeksi.


title: Lestadiolaisuuteen liittyvät kiistat

text: 1950- ja 1960-lukujen vaihteessa vanhoillislestadiolaisten pappien ja maallikkosaarnaajien välille kasautuneet jännitteet purkautuivat hajaannuksena. Pappislinja vaati sakramenteille tärkeämpää roolia liikkeen teologiassa sekä tiiviimpää yhteistyötä kirkollisten järjestöjen, muun muassa Suomen Lähetysseuran kanssa. Erimielisyyksien symboliksi nousi kaste. Pappien mielestä kastamattomana kuolleen lapsen kohtalosta ei voida sanoa muuta, kuin että ""hän on Jumalan hyvissä käsissä"". Maallikkosaarnaajien mukaan lapset sen sijaan syntyvät maailmaan armahdettuina, ""koska he kuuluvat Jeesuksen lunastamaan ihmissukuun"". Maallikkolinja katsoi kasteen olevan ""hyvän omantunnon liitto Jumalan kanssa"" ja ehtoollisen ""uskovaisille asetettu armoateria uskon vahvistukseksi"". Pappislinja piti maallikkosaarnaajien kantaa tunnustuskirjojen vastaisena.


title: Lestadiolaisuuteen liittyvät kiistat

text: Oulussa vuosina 1957 ja 1960 pidetyt SRK:n puhujainkokoukset asettuivat tukemaan maallikkosaarnaajien kantaa. "Pappiseriseuran" kannattajat - kymmenkunta pientä rauhanyhdistystä, 2/3 liikkeeseen kuuluneista papeista ja joitakin maallikkosaarnaajia - erotettiin rauhanyhdistyksistä ""siinä toivossa, että Jumala, rakas Isä, saisi vaikuttaa parannuksen armon heidän sydämissään"". Päivämiehen mukaan rauhanyhdistyksestä erottaminen ei ollut ""erottamista Jumalan valtakunnasta, sillä sen he ovat tehneet itse"". Pappislinjan mielestä heidät erotettiin, koska he eivät hyväksyneet maallikkosaarnaajien kirkon tunnustuksen vastaisia näkemyksiä.


title: Lestadiolaisuuteen liittyvät kiistat

text: Vanhoillislestadiolaisuuden kiistat herättivät lehdistössä vilkasta keskustelua. Esimerkiksi Oulussa ilmestyvässä Kalevassa oli jo pelkästään tammikuussa 1961 yli 30 hajaannusta käsittelevää kirjoitusta. Myös Helsingin ja Oulun hiippakuntien piispat O.K. Heliövaara ja Martti Simojoki kritisoivat SRK:n kannanottoja sakramenteista. He kehottivat SRK:ta pitäytymään ""Pyhään Raamattuun ja kirkkomme tunnustuskirjoihin"".


title: Lestadiolaisuuteen liittyvät kiistat

text: Pappislinja perusti vuonna 1963 toimintaansa organisoimaan Laestadius-Seura ry:n, joka alkoi julkaista Elämän Sana-lehteä. Lehden mukaan suuntausta on kutsuttu myös "elämänsanalaisuudeksi". Pappislinjalle jäi myös Helsingin Lestadiolaisten ylioppilaskoti, jonka omistaman Maitojyvä-lehden julkaisemista se jatkoi.


title: Lestadiolaisuuteen liittyvät kiistat

text: Vanhoillislestadiolaisuuden sisäinen kuohunta jatkui 1970-luvulla. Tämän vuosikymmenen aikana herätysliikkeen valtauomasta eriytyivät morjärveläisyys Ruotsissa, First Apostolic Lutheran Church USA:ssa ja sillanpääläisyys Suomessa. Liike sai tiedotusvälineissä osakseen erittäin negatiivista huomiota. Syinä olivat muun muassa niin kutsutut hoitokokoukset ja rajanveto ympäröivään yhteiskuntaan. Herätysliikkeessä ilmeni myös erimielisyyksiä seurakuntakurista, television hyväksymisestä, asenteesta poliittisiin puolueisiin (vasemmistopuolueisiin, SMP:en ja Kristilliseen Liittoon) sekä kulttuuriharrastuksiin. Lauri Pietilän mukaan Suomen Keskustapuolue pyrki saamaan vanhoillislestadiolaisuudessa monopoliaseman. Hänen mukaansa myös Kokoomuksen kieltämistä oli suunniteltu, mutta se jäi lopulta pois Reisjärven suviseuroissa pidetystä alustuksesta, jossa lueteltiin kiellettyjä puolueita.


title: Lestadiolaisuuteen liittyvät kiistat

text: Myös esikoislestadiolaisuudessa esiintyi sisäisiä erimielisyyksiä. Kiistoja aiheuttivat muun muassa Laestadiuksen postillojen uudistaminen sekä suhtautuminen yhteiskunnan maallistumiseen. Vuonna 1965 esikoisuuden valtauomasta erosi saarnaaja Levi Älvgrenin mukaan nimetty leeviläisyys, joka pitää tarkasti kiinni Laestadiuksen saarnojen alkuperäisesta asusta, suhtautuu jyrkän kielteisesti radioon ja televisioon sekä noudattaa tarkasti perinteisiä pukeutumis- ja tapanormeja. Vuonna 1977 leeviläisyydestä erkaantui steeniläisyys.


title: Lestadiolaisuuteen liittyvät kiistat

text: 1960- ja 1970-luvuilta lähtien lestadiolaisuutta on kritisoitu ennen kaikkea eksklusiivisesta seurakuntaopista, ehkäisyvastaisuudesta ja TV-vastaisuudesta. Television katseluun ja ehkäisyyn suhtaudutaan kielteisesti ennen kaikkea vanhoillis- ja esikoislestadiolaisuudessa, jonkin verran myös rauhansanalaisuudessa. Arvostelusta suurin osa on kohdistunut herätysliikkeen pääsuuntaukseen vanhoillislestadiolaisuuteen. Herätysliikettä on syytetty tiukasta ryhmäkurista, uskonnon ja politiikan sekoittamisesta, sekä epäjohdonmukaisuudesta, kun moniin "synteihin" otetaan hyvin tiukka linja, mutta esimerkiksi tupakointi hyväksytään. Liikettä on arvosteltu myös patriarkaalisuudesta. Naisia ei hyväksytä puhujiksi eikä Suomen Rauhanyhdistysten Keskusyhdistyksen johtokuntaan.


title: Lestadiolaisuuteen liittyvät kiistat

text: Kuten edellä mainittiin, Laestadius perusti oman lehden "Huutavan ääni korvessa" puolustautuakseen lehdistön, erityisesti "Norbottens Postenin", hyökkäyksiä vastaan. Hän kirjoitti myös laajan uskonnonfilosofisen teoksen "Hulluinhuonelainen" (Dårhushjonet) osoittaakseen, että hänen kiistellyn toimintansa taustalla oli selkeä psykologis-filosofinen systeemi. Niin Laestadiuksen saarnojen kuin kirjoitustenkin kieli oli usein karkeaa ja ironista, kuten katkelma hänen konventikkeliplakaattia kritisoinutta artikkeliaan osoittaa.:


title: Lestadiolaisuuteen liittyvät kiistat

text: Lestadiolaisten ensimmäinen lehti oli "Öljypuu", joka lopetti toimintansa vuonna 1877. Sen takana oli oululainen kirjapaino ja muutama lestadiolainen. Vuonna 1880 alettiin julkaista "Kristillistä kuukausilehteä". Sen päätoimittajana toimi Karl Abiel Heikel ja vuodesta 1883 eteenpäin Aatu Laitinen. Vuonna 1888 lehden nimeksi vaihdettiin "Sanomia Siionista" ja vuonna 1904 "Armonsanomat". Päätoimittaja ei vaihtunut. Aatu Laitinen lakkautti Armonsanomat-lehden, kun vanhoillislestadiolaiset perustivat Siionin Lähetyslehden ""Jumalan valtakunnan äänenkannattajaksi"" vuonna 1911. Juhani Raattamaa perusteli oman lehden tarvetta vuonna 1879 K. A. Heikelille lähettämässään kirjeessä:


title: Lestadiolaisuuteen liittyvät kiistat

text: Wäinö Havas puolusti vuonna 1927 julkaistussa kirjassaan "Laestadiolaisuuden historia pääpiirteissään" herätysliikettä näin:


title: Lestadiolaisuuteen liittyvät kiistat

text: Havaksen julkaisemat kirjat, hänen näkyvä poliittinen toimintansa ja hänen traaginen kuolemansa vuonna 1941 paransivat erityisesti vanhoillislestadiolaisuuden julkisuuskuvaa.


title: Lestadiolaisuuteen liittyvät kiistat

text: Elämänsanalaisuuden hajaannuksen jälkeen kirkkoherra Kullervo Hulkko pyrki Päivämieheen vuonna 1961 kirjoittamallaan artikkelisarjalla "Vanhoillislestadiolaisuus ja tunnustuskirjat" osoittamaan herätysliikkeensä opin luterilaisen tunnustuksen mukaiseksi.


title: Lestadiolaisuuteen liittyvät kiistat

text: 1980-luvun alussa vanhoillislestadiolaisuus alkoi kehittää tiedotustoimintaansa ja avasi esimerkiksi suviseurat näkyvästi toimittajille. Myöhemmin Internetiin avattiin SRK:n kotisivut. Toisin kuin 1970-luku, 1980-luvun alku ja erityisesti vuosi 1984 eivät olleet julkisuudessa negatiivisia. Vanhoillislestadiolaisuuden tiedotustoiminnan aktivoituminen näkyi tuolloin sanomalehdissä. Nykyisin liike pyrkii avoimeen tiedottamiseen ja ainoat salassa pidettävät asiat ovat rippisalaisuuksia. Filosofian maisteri Jani Alatalo toteaa tutkimuksessaan "Kohti avoimuutta. Vanhoillislestadiolaisuuden käsittely julkisuudessa ja vanhoillislestadiolaisten suhtautuminen julkisuuteen Suomessa vuosina 1976-1984":


title: Raphael Wicky

text: Raphael Wicky (s. 26. huhtikuuta 1977 Leuggern, Sveitsi) on sveitsiläinen jalkapalloilija, pelipaikaltaan puolustaja. Hän edustaa tällä hetkellä MLS:n Chivas USA:ta ja lukeutuu myös Sveitsin maajoukkueen avainpelaajiin.


title: Raphael Wicky

text: Wicky aloitti ammattilaisuransa Sionin riveissä vuonna 1993. Hän saavutti seuran riveissä liigamestaruuden ja kolme cup-mestaruutta. Kotimaansa ulkopuolella Wicky on edustanut saksalaista Werder Bremeniä vuosina 1997–2000, espanjalaista Atlético Madridia vuosina 2000–2001 ja saksalaista HSV:tä vuosina 2001–2007. Hän saavutti Werder Bremenin riveissä cup-mestaruuden. Sioniin Wicky palasi vuonna 2007. Chivas USA:n riveihin hän siirtyi vuonna 2008.


title: Raphael Wicky

text: Sveitsin maajoukkueessa Wicky debytoi vuonna 1996. Hän on kuulunut Sveitsin joukkueeseen vuoden 1996 EM-kisoissa, vuoden 2004 EM-kisoissa ja vuoden 2006 MM-kisoissa.


title: Timo Lehtovaara

text:
Timo Lehtovaara (s. 1965 Saarijärvellä) on suomalainen kuoronjohtaja, sovittaja ja musiikinopettaja. Lehtovaara perusti Kamarikuoro Kampin Laulun, jota hän johti vuosina 1990–2005.
Kuoro voitti muun muassa Klemetti-kuorokilpailun Orivedellä 1996, Corkin kansainvälisen kuorokilpailun Irlannissa 1997 ja Béla Bártok -kilpailun Unkarin Debrecenissä 2002.. Tampereen Sävel-kuorokatselmuksessa 1997 Kampin Laulu oli paras kuoro, saavuttaen kolme kultaleimaa. Ensimmäisessä Harald Andersen-kamarikuorokilpailussa Helsingissä vuonna 2003 kuoro sijoittui kolmanneksi. Vuonna 1998 Kampin Laulu esiintyi Taiwanissa, Taipein kansainvälisillä kuorofestivaaleilla. Vuonna 2003 kuoro teki konserttimatkan Australiaan esiintyen Sydneyssä, Brisbanessa ja Canberrassa.


title: Timo Lehtovaara

text: Lehtovaara on johtanut myös muun muassa Turun konservatorion kamarikuoroa 2003-08 sekä uudelleen syksystä 2018 alkaen, Mieskuoro Laulun Ystäviä ja Suomen Kanttorikuoroa (CCF). Turkulaisen Chorus Cathedralis Aboensis -sinfoniakuoron taiteellisena johtajana Lehtovaara toimi vuosina 2008–2014.


title: Timo Lehtovaara

text: Vuonna 2000 Timo Lehtovaara toimi kymmenen kulttuuripääkaupungin yhteisen kuoroprojektin (Voices Of Europe) Helsingin vastaavana kuoronjohtajana. Projektiin liittyi kuukauden mittainen konserttikiertue Euroopassa. Timo Lehtovaara on toiminut vuoden 2005 Tampereen Sävel -kilpailun tuomaristossa sekä vuoden 2007 Tampereen Sävel -kilpailun taiteellisena johtajana. Lehtovaara on toiminut Suomen Kuoronjohtajayhdistyksen hallituksessa vuosina 1998–2001, Sekakuoroliiton taiteellisena johtajana vuosina 2001–03, sekä Sulasolin taiteellisena johtajana syksystä 2012 alkaen. Vuodesta 2001 Timo Lehtovaara on toiminut Turussa Puolalanmäen musiikkilukion musiikin lehtorina. Musiikkilukion kamarikuoro Chorus Iucundus on menestynyt mm. Tampereen Sävel -katselmuksessa, saaden 2015 kaksi kultaleimaa, ja 2017 yhden kultaleiman. Chorus Iucundus pääsi myös Derryn kansainväliseen kuorokilpailuun Pohjois-Irlannissa 2018, ja saavutt erikoispalkinnon parhaasta vanhan musiikin teoksen tulkinnasta.


title: Timo Lehtovaara

text: Suomen Kuoronjohtajayhdistys on antanut Lehtovaaralle tunnustuksen ""Vuoden kuoronjohtaja 2009 "".


title: Timo Lehtovaara

text: Lehtovaara on toiminut Sibelius-Akatemiassa kuoronjohdon ja musiikin sovittamisen lehtorina vuosina 1997–2001. Lisäksi Lehtovaara on opettanut kuoronjohtoa Tampereen konservatoriossa vuosina 1996–1998, Klemetti-Opiston kesäkursseilla vuosina 1997–2005 ja Turun konservatoriossa vuosina 2006–2008, sekä lukuisilla lyhytkursseilla. Lisäksi hän kirjoittaa jatkuvasti sovituksia kuoroille, orkestereille ja muille kokoonpanoille. SULASOL on julkaissut Lehtovaaran kirjoittaman "Sovitusoppaan" 2014.


title: Timo Lehtovaara

text: Lehtovaara on myös toiminut muusikkona, sovittajana ja tuottajana yli 70 äänitteellä. Musiikin tyylien skaala yltää kuoromusiikista irlantilaisen kansanmusiikin kautta lastenmusiikkiin saakka. Vuosina 1999–2001 hän oli muusikkona mukana TV2:n suositussa Huvitutti-lastenkonserttisarjassa. Lehtovaara soittaa muun muassa bassoa, huilua ja erilaisia etnisiä puhaltimia sekä sahaa.


title: Kerrostulivuori

text: Kerrostulivuori on jyrkkärinteinen tulivuoren tyyppi, joka koostuu vuorottelevista laava- ja tuhkakerroksista. Rinteillä esiintyy yleensä myös kapeita laavan täyttämiä purkausaukkoja. Juoksevan basalttilaavan purkauksesta syntyy laakea kilpitulivuori, kun taas kerrostulivuori syntyy, kun viileämpi ja hidasliikkeisempi laava jähmettyy tulivuoren rinteellä.


title: Kerrostulivuori

text: Monet kerrostulivuoret ovat syntyneet kymmenien, satojen tai jopa tuhansien vuosien kuluessa.


title: Lapsilta kielletty

text: Lapsilta kielletty on suomalaisen rock-yhtyeen Jussi & The Boysin studioalbumi.


title: Lapsilta kielletty

text: A-puoliB-puoli


title: Fatima Tabaamrant

text: Rayssa Fatima Tabaamrant on marokkolaissyntyinen laulaja ja taiteilija, joka laulaa berberikielellään. Hän esiintyy enimmäkseen keikkalaulajana, mutta on julkaissut vuonna 2007 CD:n "Taghlaghalt on the Echo of the Atlas". Hän laulaa usein päivänkohtaisista teemoista.


title: Santeri Kannisto

text: Santeri Kannisto (s. 29. maaliskuuta 1970) on suomalainen it-ammattilainen, joka on toiminut avoimen lähdekoodin ja vapaiden ohjelmistojen puolestapuhujana. Hän vaikutti Suomen IT-elämässä vuosina 1991–2004. Kannisto perusti ja johti avoimeen lähdekoodiin erikoistunutta SOT Oy Suomen Ohjelmistotyö Ab:tä. SOT tunnettiin SOT Linux ja SOT Office -tuotteista. Kannisto erosi yhtiön toimitusjohtajan tehtävistä lokakuussa 2004. Joulukuussa 2006 Kannisto myi osakkeensa DI Wille Kuutille, joka jatkaa SOT:n uutena yrittäjänä.


title: Santeri Kannisto

text:
Yrityksensä myymisen jälkeen Kannisto on kiertänyt maailmaa vaimonsa Päivi Kanniston kanssa urbaanina nomadina. Kannistot pitävät matkastaan blogia. He kirjoittavat kirjoja nimimerkillä Päivi & Santeri.
Kannisto on Artturi Kanniston lapsenlapsenlapsi.


title: Nantan

text: Nantan () on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin keskiosassa Kioton luoteispuolella. Nantanissa on 32 507 asukasta (vuonna 2017) ja sen pinta-ala on 616,40 neliökilometriä.


title: Nantan

text: Kaupunkina Nantan on uusi: se muodostui vuoden 2008 alussa, kun Sonoben, Yagin, Hiyoshin ja Miyaman kunnat yhdistyivät. Kaupunki sai nimensä eteläisen ("nan") Tanban ("tan") mukaan. Nantanin alue on laaja ulottuen lännessä Hyōgon prefektuurin rajalta idässä Fukuin ja Shigan prefektuurien rajalle saakka.


title: Nantan

text: Suuri osa kaupungin alueesta on vuoristoa, sillä se sijaitsee prefektuurin keskiosan ylängöllä, joka toimii vedenjakajana. Alueelta virtaa etelään Katsurajoki yhtyen Kiotossa Osakanlahteen laskevaan Yodojokeen. Ylängöltä pohjoiseen virtaa Yurajoki, joka laskee Japaninmereen.


title: Nantan

text: Alueen maasto on pienien jokilaaksojen pilkkomaa vuoristoa. Korkeimmat huiput kohoavat yli 900 metrin korkeuteen Miyamassa, Fukuin ja Shigan prefektuurien rajalla. Laajin laakso on Sonoben ja Yagin seudulla kaupungin lounaisosassa.


title: Nantan

text: Alueella on myös prefektuurin tärkeitä raakavesivarastoja, kun jokia on padottu Hiyoshin ja Ōnon altaiksi. Altaista saadaan myös vesivoimaa.


title: Nantan

text: Vuoristoseudun tärkeä elinkeino on metsänhoito ja sahateollisuus. Alueella kasvaa Kioton prefektuurin nimikkopuu, kitayama-sugi. Sugi on suorarunkoinen havupuu, joka on merkittävä rakennussahatavaran tuotannossa.


title: Nantan

text: Jokilaaksoissa viljellään riisiä. Parantuneet liikenneyhteydet ovat lisänneet etenkin Sonoben ja Yagin alueen laaksojen teollisuutta ja liike-elämää. Vuoristossa vaihteleva luonto ja jokien puhtaat latvavedet tarjoavat oivallisen mahdollisuuden retkeilyyn, joten siellä ovat matkailuun liittyvät palvelut nousseet lisäelinkeinoksi.


title: Nantan

text: Rurikei on ylänkö ja kaunis laakso, jonka maisema on valittu yhdeksi sadasta Japanin suojeltavista maisemakohteista. Siellä sijaitsee kylpylä, ulkoilualueita, kotieläinpuisto ja kukkapuutarha.


title: Nantan

text: Kitamuran Kayabukinosato on perinnekylä, jossa suojellaan vanhaa maaseudun rakennuskulttuuria. Näkyvin piirre kylässä on, että talot ovat olkikattoisia.


title: Nantan

text: Nantanin kautta kulkee JR Nishi-Nihon -yhtiön San’in-päälinja Kiotosta Fukuchiyamaan. Kaupungin alueen asemat ovat Yagi, Yoshitomi, Sonobe, Funaoka, Hiyoshi, Shinkyū-daigakumae ja Goma. Keskeisin asema on Sonobe.


title: Nantan

text: Nantanin kautta kulkee Kyōto-jūkan-moottoritie Kioton länsilaidalta Kyōtanbaan Kioton prefekturin keskiosassa. Moottoritie palvelee prefektuurin keski- ja pohjoisosien maantieliikennettä.


title: Japaninrilli

text: Japaninrilli ("Zosterops japonicus") eli Mejiro (メジロ) on rillien heimoon ja sukuun kuuluva lintu. Alun perin linnun esiintymisaluetta oli Japani, Kiina, Vietnam ja Filippiinit. Aikoinaan japaninrilliä pidettiin myös häkkilintuna. Japaninrilli on lisäksi Ōitan -ja Wakayaman prefektuurien tunnuslintu.


title: Japaninrilli

text: Japaninrilli on kooltaan n. 10 cm. Sen selkä ja pyrstö ovat vihertäviä ja nokanalus keltainen. Siivet ovat väriltään tummanruskeat. Silmien ympärillä on heimolle tunnusomaiset valkoiset renkaat (japaninkielinen nimi Mejiro tarkoittaa "valkoista silmää"). Enimmäkseen lintu syö hyönteisiä, mutta sille kelpaavat myös hedelmät.


title: Japaninrilli

text: Laji tuotiin Havaijille vuonna 1935 hävittämään hyönteisiä ja japaninrillistä on tullut yksi saaren runsaslajisimmista linnuista. Japaninrilli levitti mukanaan loisia, erään hyttyslajin, jonka levittämä veritauti tartutti alkuperäisiä lintulajeja varsinkin havaijinpeippoja. Japaninrillit toivat saarelle myös tulvan kasvilajeja.


title: Autosuunnistus

text: Autosuunnistus on moottoriurheilulaji, jossa arvostellaan kilpailijaparin taitoa ajaa karttaan määritelty reitti noudattaen annettuja ajoaikoja ja -nopeuksia.


title: Autosuunnistus

text: Kilpailureitti voi kulkea kilpailusta ja kilpailuluokasta riippuen teollisuusalueilla ja muilla vastaavilla helppokulkuisilla alueilla tai soranottoalueilla, moottoriradoilla, armeijan harjoitusalueilla jai muilla vastaavilla vaikeakulkuisimmilla alueilla.


title: Autosuunnistus

text: Suunnistusreitti on merkitty kilpailukarttoihin reittiviivana tai käyttäen karttaan merkittyjä pakollisia käyntipaikkoja (hevosenkenkämääritteitä). Mahdollista on myös käyttää rallikilpailuiden mukaista tiekirjaa siirryttäessä suunnistusalueelta toiselle.


title: Autosuunnistus

text: Harjoitusajoissa autosuunnistusta voi harrastaa tavanomaisella arkikäytössä olevalla henkilöautolla. Vaativimmissa kansallisissa tai kansainvälisissä kilpailuissa auton on syytä olla autosuunnistuskäyttöön erityisesti varusteltu.


title: Autosuunnistus

text: Maamme ensimmäiset maantiekilpailut pidettiin jo 1920-luvulla. Silloiset kilpailut poikkesivat huomattavasti tämän päivän hyvin organisoiduista autosuunnistuskilpailuista.


title: Autosuunnistus

text: Alkuaikojen maantieajoista laji kehittyi Suomessa ST-ajoiksi (suunnistus- ja tarkkuusajo). Ensimmäiset suomenmestaruuskilpailut järjestettiin 1953. 1960-luvulla lajin harrastajamäärät kasvoivat erittäin nopeasti. Vuonna 1965 järjestettiin 279 virallista ST-kilpailua. Harrastajia arvioitiin silloin olevan 5 000–7 000. 1960-luvun lopulla ST-ajot muuttuivat suunnistuksellisemmiksi, jolloin autosuunnistus ja ralli lähtivät selkeästi eroamaan lajeina toisistaan.


title: Autosuunnistus

text: Nykyiseen muotoonsa suomalainen autosuunnistus kehittyi 1970- ja 1980-lukujen vaihteessa.


title: Autosuunnistus

text: Harjoitusajot ovat pääasiassa arki-iltaisin järjestettäviä kilpailuja, joihin voi ottaa osaa kuka tahansa asiasta kiinnostunut.


title: Autosuunnistus

text: Sprint-kilpailut ovat lyhyitä, yleensä pienellä alueella järjestettäviä kilpailuja, joissa nopeudella on suurempi merkitys kilpailussa menestymiseen. Sprint-kilpailuja järjestetään erityisesti talvisin. Kilpailuun osallistuminen edellyttää kilpailijalisenssiä.


title: Autosuunnistus

text: Kansalliset kilpailut ovat yleisin autosuunnistuksen kilpailumuoto. Kilpailut ovat kestoltaan noin 2−6 tuntia. Kilpailuun osallistuminen edellyttää kilpailijalisenssiä.


title: Autosuunnistus

text: Kansainväliset kilpailut ajetaan kunkin maan omien autosuunnistussääntöjen mukaan.


title: Autosuunnistus

text: Kilpailuluokat määräytyvät kilpailijaparin saavuttaman taitotason mukaan.


title: Autosuunnistus

text: E-luokka: Lajiin tutustuvat aloittelijat. Käytössä vain harjoitusajoissa. Reitin suunnistusvaikeus on helpoin. Ajotiet sopivat kaikille henkilöautoille.


title: Autosuunnistus

text: C-luokka: Aloittelijoiden kilpailuluokka. Suunnistusvaikeus helpohko. Ajotiet ajettavissa varovaisuutta noudattaen tavanomaisilla henkilöautoilla.


title: Autosuunnistus

text: B-luokka: Harrastajaluokka. Suunnistusvaikeus vaikeahko. Ajomaastot alempia luokkia vaativammat.


title: Autosuunnistus

text: A-luokka: Kilpailuluokka. Suunnistusvaikeus vaativa. Ajomaastot vaativimmat, mutta henkilöautolla ajettavissa.


title: Autosuunnistus

text: M-luokka: Mestariluokka. Reitti aina sama kuin A-luokalla.


title: Autosuunnistus

text: Aikoinaan kilpailuissa on ollut naisparien D-luokka. Luokka on poistunut käytöstä naisten ajaessa taitotasonsa mukaisissa luokissa.


title: Autosuunnistus

text: Jokaisessa kilpailussa käytetään useita eri mittakaavaisia karttoja. Siirtymäosuuksilla käytetään GT-karttaa 1:200 000. Suunnistusalueilla käytetään Maanmittauslaitoksen Peruskarttaa (1:20 000 tai 1:25 000), Peruskartan suurennosta (1:10 000) sekä ratamestarin itse piirtämiä autosuunnistuksen erikoiskarttoja (1:5 000 ja 1:10 000).


title: Pienet tomit

text: Pienet tomit, "pikkutomit", ovat rumpusetin osia, jotka on kiinnitetty bassorummun päälle tomin pidikkeillä (tom holder arms) tai rumpuräkkiin (drum rack). Tomit voi kiinnittää myös tomi-symbaalitelineeseen (tom / cymbal stand) tai tomitelineeseen (tom stand), joka muistuttaa symbaalitelinettä mutta on yleensä matalampi ja varustettu tomin pidikkein.


title: Pienet tomit

text: Pikkutomien tuumakoko on kuudesta aina 18:aan tuumaan asti, joskus vielä isompiin. Tyypillisen kokoisia ovat 12-, 14- ja 16-tuumaiset tomit. Pikkutomeja on rumpusetissä yleensä 1–3 kappaletta. Monet ammattirumpalit kuitenkin käyttävät useampaa, jopa kymmentä eri kokoa.


title: Pienet tomit

text: Pikkutomeja käytetään usein vain fillien soittamiseen eikä pidempiaikaiseen komppaukseen.


title: Eric the Unready

text: Eric the Unready on Legend Entertainmentin vuonna julkaisema parodinen ensimmäisen persoonan graafinen seikkailupeli, joka käyttää tekstiseikkailupelimäistä käyttöliittymää.


title: Jens Portin

text: Jens Portin (s. 13. joulukuuta 1984 Pietarsaari) on suomalainen jalkapalloilija, joka edustaa Allsvenskanissa pelaavaa Gefle IF:ää. Hän on pelipaikaltaan vasen laitapuolustaja.


title: Jens Portin

text: Portin edusti Veikkausliigassa kasvattajaseuraansa FF Jaroa vuoteen 2009 asti. Hänellä on takanaan 95 Veikkausliiga-ottelua, joissa hän on tehnyt yhden maalin. Portin kuului 21-vuotiaiden maajoukkuerinkiin. Kausi 2006 päättyi hänen osaltaan jo ennen kauden alkua pahaan polvivammaan. Hänen nuorempi veljensä Jonas Portin pelasi ennen uransa lopettamista Calcio Padovassa.


title: Flight Design

text: Flight Design eli Flightdesign Vertrieb on saksalainen lentokonevalmistaja. Se aloitti ultrakeveiden lentokoneiden valmistajana 1980-luvulla.


title: Flight Design

text: Nykyään se valmistaa Flight Design CTSW-koneita. Koneet suunnitellaan Saksassa mutta niiden valmistus on siirtynyt Ukrainaan.


title: Amoc

text: Amoc (oik. Mikkâl Antti Morottaja, s. 24. joulukuuta 1984 Inari) on saamelainen räppäri, joka räppää inarinsaameksi.


title: Amoc

text: Amoc on kuvannut itse musiikkiaan horrorcoren piirteet täyttäväksi eeppiseksi inarinsaamenkieliseksi "murha ja tapporapiksi" jossa hän kertoo usein fiktiivisiä tarinoita. Hän on kuitenkin maininnut ettei hänen musiikissaan juuri ole kielen lisäksi muuta saamelaista.


title: Amoc

text: Amocin kappale "Val moonâm taan čoođâ" eli "Viel’ meen tämän läpi" oli ensimmäinen inarinsaamenkielinen rap-kappale. Taiteilijanimi Amoc tulee sanoista "Aanaar master of ceremony" eli "Inarin seremoniamestari". "Amok" on myös kansainvälinen käsite, joka tarkoittaa aggressiivista hulluutta ja suurta koettelemusta.


title: Amoc

text: Amoc aloitti uransa räppäämällä suomeksi vuonna 1997, mutta siirtyi myöhemmin inarinsaameen. Amoc on tehnyt yhteistyötä Hannibalin & Sopan, Ezkimon ja muiden lappilaisten rap-artistien kanssa. Nykyään hän kuuluu Guerra Norte -ryhmään ja tekee musiikkia Muinaiset-ryhmässä. Amoc esiintyy lähinnä Pohjois-Suomessa ja Norjassa.


title: Amoc

text: Amocin ensisingle "Šaali" ilmestyi joulukuussa 2006. Amocilta ilmestyi saamelaisten kansallispäivänä 6. helmikuuta 2007 debyyttialbumi, jonka julkaisi Tuupa Records ja kustantaa Anarâškielâ servi. Pitkäsoitolla on mukana myös mm. Wimme.


title: Amoc

text: Amocin kanssa voi nykyään nähdä Ružžen, joka myös räppää inarinsaameksi. Ružže on myös mukana Amocin esikoisalbumilla "Amok-kaččâmilla" "Omo sist" -kappaleella.


title: Amoc

text: 21.9.2018 ilmestyi uusi single nimeltä "Čuđeh", joka on Amocin ja Niki Rasmuksen yhteistyön tuloksena tehty elokuvallinen horrorcore-teos. Kappaleessa laulaa mukana myös Heidi Gauriloff. Kappale kertoo čuđeista, jotka muinoin ryöväsivät ja rettelöivät saamenmaassa.


title: Amoc

text: Amoc räppää satunnaisesti myös suomen kielellä ja suomeksi räpätessään hän käyttää taiteilijanimeä "Moottorisaha."


title: Amoc

text: Myös Amocin isä Matti Morottaja ja isoveli Petter Morottaja toimivat molemmat inarinsaamen kielen hyväksi.


title: Kuurinniitty

text: Kuurinniitty () on Espoon kaupunginosa. Se kuuluu Vanha-Espoon suuralueeseen sijaiten Tuomarilan, Ymmerstan, Sepänkylän, Henttaan ja Espoon keskuspuiston rajaamalla alueella Turunväylän eteläpuolella.


title: Kuurinniitty

text: Kuurinniitty on vanhaa omakotitaloaluetta, jossa monet tiet on nimetty metallien tai metalliseosten mukaan (kuten Tinapuisto, Hopeatie, ja Lyijypolku). Alueella on tehty viime vuosina voimakastakin täydennysrakentamista.


title: Kuurinniitty

text: Kuurinniityssä on lähikauppa K-Market, joka avattiin keväällä 2017. Lähimmät päiväkodit ja alakoulut sijaitsevat Tuomarilassa ja Ymmerstassa, ja yläkoulut Saarnilaaksossa tai Kirkkojärvellä.


title: Kuurinniitty

text: Kuurinniittyyn pääsee seuraavilla bussilinjoilla:


Arcanum: Of Steamworks and Magick Obscura on tietokoneroolipeli, jonka Troika Games kehitti ensimmäisenä tuotoksenaan. Se on sekoitus Tolkien-tyylistä fantasiaa ja viktoriaanista steampunkia.


title: Arcanum: Of Steamworks and Magick Obscura

text: Peli sijoittuu etäiselle Arcanumin mantereelle, joka muistuttaa todellista maailmaa 1800-luvun murroksen vaiheessa. Maailmassa vallinnutta ikivanhaa taikuuden ylivaltaa uhkaa teknologinen ja tieteellinen kehitys, joka on teollisen vallankumouksen aikaansaannos. Arcanumin maailmaa asuttavat ihmisten lisäksi örkit, haltiat, maahiset, peikot, kääpiöt ja puolituiset. Siten pelin paikat vaihtelevat kääpiöittein pimeistä kuumuutta hohkaavista maanalaisista kaivoksista maahisten hallitsemiin teknologisen kehityksen ja vaurauden kaupunkeihin.


text: Pelaajahahmon voi rakentaa kahden pääkategorian, taikuuden ja teknologis/tieteellisen väliltä yhdistelemällä mukaan vielä taitoja, kuten tiirikointi ja hiipiminen. Kuitenkin kaiken osaamisen keskittäminen ainoastaan yhteen osa-alueeseen on mahdollista ja se myös kannattaa, sillä taikoja opetteleva rationaalinen insinööri joutuu pakostakin ristiriitaan kahden ajattelusuunnan välillä. Tämä on Arcanumin kantava perusteema, taikuutta hallitsevien ja teknologiaan perehtyneiden vastakkainasettelu. Taikuus vaikuttaa teknisesti suuntautuneeseen hahmoon heikommin jos ollenkaan, kun taas tekniset laitteet toimivat huonosti maagien läheisyydessä.


title: OpenAL

text: OpenAL (Open Audio Library) on ohjelmointirajapinta ja kirjasto, joka on tarkoitettu ääniohjelmointiin. Se ottaa inspiraationsa OpenGL-kirjaston puolelta. Sen tarkoitus on tuottaa alusta- ja laiteriippumattomalla tavalla tuki positionaaliseen ääneen ja erilaisiin reaaliaikaisiin ääniprosessointiefekteihin (äänen vaimenemiseen etäisyyden takia, Doppler-ilmiön mallintamiseen, jne). Lisäksi se tarjoaa laitevalmistajille mahdollisuuden kehittää omia laajennuksiaan ominaisuuksille, joita ei vielä ole hyväksytty standardiin. Se on avoimen lähdekoodin projekti, jonka aloitti Loki Software, ja jota nykyisin hallinnoi Creative Technology ja Apple. Alun pitäen tarkoituksena oli muodostaa OpenGL:n tapainen yhteinen "Architecture Review Board" -toimielin, mutta nykyäänkin jatkokehityksestä käydään edelleen keskustelua vain postituslistoilla.


title: OpenAL

text: Alkuperäinen referenssitoteutus on nykyisin tunnettu nimellä OpenAL SI ("Sample Implementation"). Varhaisissa versioissa lisenssinä oli BSD, mutta lisenssiksi valittiin lopulta LGPL, joka oli käytössä versioon 1.1 saakka. Koska referenssitoteutuksen versio 1.1 julkaistiin suljetun lisenssin alla, OpenAL:sta on haarautunut erilaisia versioita. LGPL:n alla on edelleen saatavilla laajasti käytetty OpenAL Soft -toteutus.


title: Kärnä (Lappajärvi)

text:
Kärnä (myös Kärnänsaari) on saari ja kylä Lappajärvellä. Saaren erottaa mantereesta kapea salmi, jonka ylitse kulkee silta, joka on ainoa kulkuväylä Kärnän ja mantereen välillä. 1970-luvulla ennen Lappajärven patokapinaa Kärnä oli liittyneenä niemenä mantereeseen alhaisen vedenkorkeuden vuoksi.
Kärnän metsästysseuran metsästysmaja sijaitsee Itäkylässä.


title: Jonas Portin

text: Jonas Lennart Portin (s. 30. syyskuuta 1986 Pietarsaari) on entinen suomalainen jalkapalloilija. Hän oli pelipaikaltaan keskuspuolustaja.


title: Jonas Portin

text: Portin on FF Jaron kasvatti. Hän debytoi Veikkausliigassa kaudella 2005 ja seuraavalla kaudella murtautui Jaron pelaavaan kokoonpanoon.


title: Jonas Portin

text: Portin kuului Suomen alle 21-vuotiaiden maajoukkueeseen Ruotsissa pelatussa EM-lopputurnauksessa. Ennen kesäkuussa 2009 pelattua nuorten alle 21-vuotiaiden jalkapallon EM-turnausta Portin teki pelaajasopimuksen Italian toiseksi korkeimman sarjatason Ascolin kanssa. Hän siirtyi turnauksen jälkeen Italiaan. Syyskuussa 2010 Portin siirtyi Padovaan.


title: Jonas Portin

text: Portinilla todettiin perinnöllinen sydänvika kesällä 2012. Samalla päättyi myös hänen ammattilaisuransa.


title: Jonas Portin

text: Hänen vanhempi veljensä Jens Portin on myös jalkapalloilija.


title: Niklas Storbacka

text: Niklas Storbacka (s. 20. helmikuuta 1977 Pedersöre) on suomalainen jalkapalloilija ja jalkapallovaikuttaja. Hän on pelipaikaltaan oikea laitapuolustaja tai puolustava keskikenttäpelaaja. Storbacka edustaa tällä hetkellä Kolmosessa pelaavaa Esse IK:ta.


title: Niklas Storbacka

text: Storbacka siirtyi Jaroon Esse IK:sta vuonna 1994. Hän pelasi urallaan 188 pääsarjaottelua, joissa hän teki kolme maalia. Storbacka toimi AB Liga Jaro Oy:n toimitusjohtajana 2009–2015. Hän on toiminut myös Veikkausliigan hallituksen ja työvaliokunnan jäsenenä.


title: Kim Wist

text:
Kim Wist on espoolainen ammattitaikuri, joka on ollut alalla yli 20 vuotta.
Hän on Suomen Taikurit ry:n kunniapuheenjohtaja.
Hänellä on laaja ohjelmisto lähitaikuudesta suurille lavoille sekä lastentaikuudesta isoihin yritystapahtumiin. Suomen Taikurit ry järjestää vuosittan Ravintolataikuuden SM-kilpailun, jossa tuomareina toimivat maallikot. Ennen finaalia on karsinta ja viisi parasta pääsee finaaliin, jossa maallikot valitsevat voittajan. Kim Wist on osallistunut kisaan neljä kertaa ja kahdesti voittanut sekä kahdesti ollut toisella sijalla.


title: Grex Musicus

text: Grex Musicus on vuonna 1991 Sibelius-lukion entisten oppilaiden aloitteesta perustettu helsinkiläinen sekakuoro, jota johtaa Marjukka Riihimäki. Kuoron ohjelmistoon kuuluu useiden eri tyylilajien kappaleita suomalaisista kansanlauluista ja perinteisestä kuoromusiikista kuubalaisiin boleroihin. Kansainvälistä menestystä Grex Musicus on saavuttanut keväällä 2004 Corkin kuorokilpailussa, jossa kuoro sijoittui toiseksi. Viimeisimpinä meriitteinä kuorolla on Tampereen Sävelen 2005 kolme kultaleimaa ja Grand Prix -arvo sekä kolmas sija toisessa kansainvälisessä Harald Andersèn -kamarikuorokilpailussa syksyllä 2006.


title: Mellakka

text: Mellakka tarkoittaa väkijoukon suorittamaa väkivaltaa, joka on yleensä mielipiteenilmaus tai reaktio johonkin epämiellyttävään tapahtumaan. Mellakoiden mahdollisia syitä voivat esimerkiksi olla hallitusvallan toimet kuten verotus tai asevelvollisten kutsunnat, uskonnolliset erimielisyydet tai urheilutapahtumat. Mielenosoitus saattaa kärjistyessään muuttua mellakaksi.


title: Mellakka

text: Suomen rikoslain 17. luku kieltää mellakan, väkivaltaisen mellakan sekä väkivaltaisen mellakan johtamisen. Rikoslain 17 luvun 2 §:n mukaan ”joka väkijoukon selvästi aikoessa käyttää henkilöön kohdistuvaa väkivaltaa tai aiheuttaa omaisuuteen kohdistuvaa huomattavaa vahinkoa osallistuu teoillaan väkijoukon toimintaan ja jättää tällöin noudattamatta toimivaltaisen viranomaisen laillisessa järjestyksessä antaman hajaantumiskäskyn, on tuomittava mellakasta sakkoon tai vankeuteen enintään yhdeksi vuodeksi.” Väkivaltaisesta mellakasta tuomitaan sakkoon tai vankeuteen enintään kahdeksi vuodeksi ja väkivaltaisen mellakan johtamisesta vankeuteen enintään neljäksi vuodeksi. Osallistuminen teoilla väkijoukon toimintaan siis on riittävä peruste syyllistymiselle rikosnimikkeeseen. Tavallisia poliisivoimia ei lähetetä hajottamaan mellakkaa vaan mellakan purkaa raskaammin varustautuneet mellakkapoliisit.


title: Mellakka

text: Tohtori Denise DiPasqualen ja Harvardin professori Edward L. Glaeserin tutkimuksen mukaan mellakoinnin määrän ratkaisevat yksilölliset kannustimet kuten kiinnijäämisriski, rangaistuksen ankaruus ja mellakointiin käytetyn ajan vaihtoehtoiskustannus, jota työttömyys laskee (ei ole kannattavampaa käyttöä ajalle).


title: Mellakka

text: Yhteisölliset tekijät kuten suhteellinen köyhyys eivät vaikuttaneet mellakointiin lievänä poikkeuksena lähinnä etninen monimuotoisuus, etenkin kaupungistuneimmissa maissa kuten Yhdysvallat ja Intia.


title: Mellakka

text: Bruttokansantuotteen korkeampi taso vähentää mellakointia. Mellakointia lisäävät ei-valkoisen yhteisön työttömyys ja koko. Julkisen sektorin koko lisää mellakointia, ehkä siksi, että mellakointi voi tuottaa enemmän julkisen sektorin rahaa jaettavaksi alueelle.


title: Mellakka

text: Rotusegregaatio vähentää hieman mellakoinnin intensiteettiä, ehkä siksi, että rotuväkivallalle löytyy vähemmän kohteita.


title: Mellakka

text: Professori Glaeserin mukaan mellakoinnin laajentuessa kiinnijäämisriski pienenee, mikä houkuttelee lisää mellakoitsijoita jne. Tämä johtaa negatiiviseen kierteeseen. Tällainen saa alkunsa helposti jaetun vihan tilanteissa, joissa yhden aloittaessa voi luottaa muidenkin mellakoivan.


title: Mellakka

text: Rangaistusten ankaruus tepsii sekin mutta kiinnijäämisriski on tehokkaampi.


title: Mellakka

text: Mellakointi loppuu tyypillisesti vasta, kun kiinnijäämisriski kasvaa, esimerkiksi poliiseja on riittävästi. Yhdysvalloissa tämä on yleensä tarkoittanut sotilaiden tuomista paikalle, kun taas yritys lakkauttaa mellakat liian vähin voimin voi johtaa pahempiin väkivaltaisuuksiin poliisien joutuessa ahdinkoon, Glaeser kirjoittaa.


title: Mellakka

text: Glaeserin mukaan silloinkin, kun mellakoinnille on ymmärrettäviä syitä, mellakat aiheuttavat suurta vahinkoa, etenkin köyhimmille asukkaille.


title: Irving Saladino

text: Irving Saladino (s. 23. tammikuuta 1983 Colón) on panamalainen pituushyppääjä, maailmanmestari ja olympiavoittaja.


title: Irving Saladino

text: Nuorempana Saladino harrasti yleisurheilun rinnalla baseballia, mutta lopulta hän valitsi lajikseen yleisurheilun. Hänen ensimmäinen valmentajansa oli entinen pikajuoksija Florencio Aguilar, joka havaitsi hänen kykynsä pituushyppääjänä. Ensimmäisissä kansainvälisissä kilpailuissaan Guatemala Cityssä vuonna 2002 Saladino hyppäsi tuloksen 751, saavutti Barbadoksella Keski-Amerikan ja Karibian nuorten mestaruuskisoissa pronssia tuloksella 739, mutta joutui pettymään Jamaikan Kingstonissa pidetyissä nuorten MM-kisoissa karsiuduttuaan loppukilpailusta. Vuonna 2003 hän voitti Etelä-Amerikan-mestaruuspronssia tuloksella 746.


title: Irving Saladino

text:
Vuonna 2004 Saladino hyppäsi Bogotássa 2 600 metrin korkeudessa tuloksen 812 ja pääsi Ateenan olympialaisiin, missä hän jäi kuitenkin karsinnassa tulokseen 742. Olympialaisten aikaan Saladinolle tarjottiin tilaisuutta harjoitteluun São Paulon harjoituskeskuksessa Brasiliassa, missä häntä ryhtyi valmentamaan aikaisemmin muun muassa Maurren Maggia ja Jadel Gregóriota valmentanut Nélio Moura. Tulokset alkoivat näkyä seuraavan vuoden huhtikuussa, kun Saladino hyppäsi uuden maansa ennätyksen 818, ja myöhemmin 2,3 metrin myötätuuleen tuloksen 851. Toukokuussa hän paransi Santiago de Chilessä ennätyksekseen 826 ja vielä myöhemmin Sevillassa tulokseen 829. Sittemmin hän loukkaantui eikä kyennyt kilpailemaan pitkään aikaan. Kuitenkin elokuussa Helsingin MM-kisoissa hän raivasi tiensä loppukilpailuun missä sijoittui kuudenneksi tuulituloksella 820.
Vuosi 2006 alkoi lupaavasti kun hän sivusi omaa Panaman-ennätystään 829 helmikuussa. Maaliskuussa Moskovan MM-hallikisoissa hän hyppäsi 829, mikä riitti hopealle jääden vain yhden senttimetrin kultaa vieneen ghanalaisen Ignisious Gaisahin tuloksesta. Kesäkaudella Saladino hallitsi melko ylivoimaisesti pituushyppykilpailuja. Hän voitti muun muassa viisi kuudesta Kultaisen liigan pituushyppykilpailuista hypättyään jo toukokuussa uuden maansa ennätyksen ja kauden parhaaksi jääneen tuloksen 856 Rio de Janeirossa ja pari viikkoa myöhemmin Ibero-Amerikan mestaruuden. Hän voitti myös sekä pituushyppykilpailun Amerikan edustajana syyskuussa maailmancupissa Ateenassa.


title: Irving Saladino

text: Saladino voitti heinäkuussa 2007 kultaa Pan-Amerikan kisoissa tuloksella 828. Osakan MM-kisoissa 2007 Saladino voitti MM-kultaa ollen samalla ensimmäinen panamalainen yleisurheilun MM-mitalisti. Hän voitti kilpailun uudella Panaman ja Etelä-Amerikan ennätyksellä 857. Viimeisellä kierroksella Italian Andrew Howe ohitti johdossa olleen Saladinon yhdellä sentillä hypättyään 847 mutta kilpailun viimeisenä hyppääjänä Saladino ohitti Howen ja hyppäsi voittoon. Saladino ei kaudella 2007 kilpailemistaan kilpailuista hävinnyt yhtäkään. Hengelon GP-kilpailussa 24. toukokuuta 2008 hän hyppäsi 1,2 metrin myötätuuleen tuloksen 873, jolla hän on kaikkien aikojen listalla kahdeksantena. Tulos on myös Etelä-Amerikan maanosan ennätys. Pekingissä 2008 Saladino teki panamalaista olympiahistoriaa. Hän hyppäsi neljännellä yrityksellään 834, joka riitti kultamitaliin, kun toiseksi sijoittunut Godfrey Khotso Mokoena hyppäsi parhaimmallaan 824. Saladinosta tuli näin Panaman ensimmäinen olympiavoittaja. Edellisen ja ainoan kerran panamalainen on ollut olympiakisoissa mitaleilla Lontoossa 1948, kun Lloyd LaBeach sijoittui pronssille 100 ja 200 metrin juoksuissa. Berliinin MM-kilpailuissa 2009 Saladino jäi loppukilpailussa ilman tulosta. Dohan sisäratojen MM-kilpailuissa 2010 ja Daegun MM-kilpailuissa 2011 hän karsiutui loppukilpailusta.


title: Irving Saladino

text: Saladino on 176 senttimetriä pitkä ja painaa 70 kilogrammaa.


title: Irving Saladino

text: Iván Pedroson tapaan myös Saladino on hypännyt silmämääräisesti arvioituna yli 9 metrin yliastutun hypyn.


title: Kairon kansainvälinen lentoasema

text: Kairon kansainvälinen lentoasema () on lentoasema Kairossa, Egyptissä. Lentoasema on solmukohta EgyptAirin toiminnalle. Asema sijaitsee noin 15 kilometriä Kairon keskustasta koilliseen. Lentoasemaa hallinnoi ja ylläpitää Cairo Airport Authority (CAA). Vuonna 2004 lentoasema palveli 9 534 069 matkustajaa (+14,4 % kasvua vuoteen 2003 verrattuna).


title: Kairon kansainvälinen lentoasema

text: Lentoasema on Afrikan toiseksi vilkkain O. R. Tambon kansainvälisen lentoaseman jälkeen.


title: Hanna Teerijoki

text: Hanna Teerijoki (o.s. Heikura s. 15. heinäkuuta 1963 Kemi) on suomalainen entinen maajoukkuetason jalkapalloilija, jääpalloilija ja jääkiekkoilija.


title: Hanna Teerijoki

text: Jalkapallon, jääpallon ja jääkiekon lisäksi Teerijoki on edustanut Suomea myös maahockeyssa, kaukalopallossa ja golfissa. Teerijoki onkin ainoa eurooppalainen, joka on edustanut maataan maajoukkueessa kuudessa eri lajissa. Suomen mestaruuksia (yhteensä 26) hän on voittanut kaikissa muissa lajeissa paitsi jääkiekossa, mutta jääkiekon Ruotsin mestaruuksia hänellä on kaksi. Jääpalloa hän on pelannut Suomen lisäksi myös Ruotsissa ja Norjassa.


title: Hanna Teerijoki

text: HIFK olisi aikanaan ottanut Hanna Teerijoen miesten edustusjoukkueeseen, mutta Suomen Jääpalloliitto ei antanut pelilupaa. Vuonna 1994 Teerijoki kuitenkin valmensi HIFK:ta.


title: Hanna Teerijoki

text: Hanna Teerijoki edusti Suomea golfin naisten World Cupissa Riikka Hakkaraisen parina vuonna 2000. Teerijokea valmensi Ruotsissa "Henri Rice", joka on valmentanut myös Annika Sörenstamia. Nykyisin hän toimii toimitusjohtajana ja kouluttajana Paloheinä Golfissa.


title: Hanna Teerijoki

text: Teerijoki on suorittanut myös lentolupakirjan ja työskenteli lentäjänä vuosina 1997–2003.


title: Carmina Burana

text: Carmina Burana (lat. ’Beuernin lauluja’) eli Burana Codex on yli tuhannen runon ja laulun käsikirjoituskokoelma 1200-luvulta. Teos on kirjoitettu enimmäkseen latinaksi. Nimen Carmina Burana kokoelmalle antoi Johann Andreas Schmeller vuonna 1847.


title: Carmina Burana

text: Teos voidaan jakaa seuraaviin osiin:


title: Carmina Burana

text: Saksalainen säveltäjä Carl Orff sävelsi kokoelman tekstien pohjalta vuosina 1935–1936 kantaatin "Carmina Burana". Orffin versiosta tunnetaan varsinkin sen aloituksena ja lopetuksena toistuva kuoroversio runosta ”O Fortuna”.


title: Antti Papula

text: Antti Papula (23. elokuuta 1943 Hämeenlinna – 8. heinäkuuta 2005 Helsinki) oli suomalainen patenttineuvos ja patentti- ja tavaramerkkiasiamiestoimisto Papula Oy:n perustaja.


title: Antti Papula

text: Antti Papula valmistui ylioppilaaksi Hämeenlinnan Lyseosta 1963 ja diplomi-insinööriksi Teknillisen korkeakoulun kemian osastolta 1972.


title: Antti Papula

text: Antti Papula sai patenttineuvoksen arvonimen 19. toukokuuta 2004. Tämä oli neljäs Suomessa myönnetty patenttineuvoksen arvo kautta aikojen.


title: Teehuone

text: Teehuone on julkinen tila, joka on keskittynyt tarjoamaan asiakkailleen teetä ja monesti myös leivoksia.


title: Teehuone

text: Teehuoneet ovat tulleet esimerkiksi monissa Euroopan maissa entistä suosituimmiksi teen juonnin yleistyessä. Teehuoneet ovat jo kauan olleet yleisiä niin Kiinassa kuin Japanissakin. Japanissa teehuoneissa tarjotaan usein perinteinen japanilainen teeseremonia. Kiinassa taas teehuoneet ovat perinteisesti muistuttaneet aika paljon eurooppalaisia kahviloita. Nykyäänkin Kiinassa, esimerkiksi nuoriso, tapaavat toisiaan teehuoneissa. Suomessa teehuoneet sen sijaan ovat vielä harvinaisia.


title: Koillis-Savo

text: Koillis-Savo tarkoittaa seuraavia asioita:


title: Keski-Savo

text: Keski-Savo tarkoittaa seuraavia asioita:


title: Ahmad Nazif

text: Ahmad Nazif (; s. 1952) oli Egyptin pääministeri 14. heinäkuuta 2004 lähtien 29. tammikuuta 2011 asti. Hän jätti eronpyyntönsä 27. syyskuuta 2005 uusien vaalien järjestämistä varten ja toimi tuon jälkeen virkaa tekevänä pääministerin uuden hallituksen muodostamiseen 27. joulukuuta 2005 asti, jossa jatkoi pääministerinä. Hän oli tietoliikenne- ja viestintäministerinä edeltäjänsä Atif Abaidin hallituksessa. Presidentti Hosni Mubarak erotti Nazifin johtaman hallituksen 29. tammikuuta 2011 laajojen mielenosoitusten seurauksena.


title: Ahmad Nazif

text: Nazif pidätettiin vähän ennen Mubarakin eroamista. Vuonna 2012 hänet tuomittiin kolmeksi vuodeksi vankilaan korruptiosta.


title: Ahmad Nazif

text: Hän oli Egyptin toiseksi nuorin pääministeri koko Egyptin historian aikana. Nazif on naimisissa, ja hänellä on kaksi poikaa.


title: Hercules Graphics Card

text: Hercules Graphics Card (myös "HGC" tai pelkkä "Hercules") on Hercules Computer Technologyn vuonna 1982 julkaisema näytönohjain PC-arkkitehtuurille. Hercules oli yksivärinen viher-, ruskea- tai (harvemmin) mustavalko-fosforinäyttöön tarkoitettu näytönohjain. Standardi tuki yhtä tekstitilaa sekä yhtä grafiikkatilaa.


title: Hercules Graphics Card

text: Vaikka Herculeksen teoreettinen maksimiresoluutio oli 720×350 pikseliä, oli todellinen näyttötila 720×348 pikseliä johtuen standardista, joka edellytti, että ruudun korkeus on jaollinen neljällä.


title: Hercules Graphics Card

text: Herculeksen tekstitila pystyi esittämään 80 saraketta × 25 riviä tekstitilassa, ja oli näin alaspäin yhteensopiva IBM:n vuotta aikaisemmin julkaisemalle MDA-standardille. Niin ikään kirjainkoko oli identtinen MDA-standardin kanssa, yksi merkki vei tilaa 9×14 pikseliä todellisen merkkikoon ollessa 7×11 pikseliä, jolloin teoreettinen maksimiresoluutio oli 720×350 pikseliä.


title: Hercules Graphics Card

text: Hercules sisälsi kaksi grafiikkasivua. Ensimmäinen sijaitsi muistiosoitteessa B0000h ja toinen muistiosoitteessa B8000h. Koska jälkimmäisen muistiosoitteen sai kytkettyä pois käytöstä (ja käyttöön) ohjelmallisesti, pystyi Herculesta käyttämään rinnakkain myöhäisempien värikorttien (kuten CGA ja VGA) kanssa. Se, että Herculeksen muistiosoitteet eivät aiheuttaneet laitteistoristiriitoja, edesauttoi rinnakkaisnäytönohjainten käyttöä.


title: Malbec

text: Malbec on viinin valmistuksessa käytetty rypälelajike. Se on Bordeaux’n seudun vanhoja lajikkeita, ja se on vahvasti juurtunut myös uuteen maailmaan, erityisesti Argentiinaan.


title: Malbec

text: Malbecin kotiseutuna pidetään Ranskan Cahors’ia, jossa se on yleisin viljelty punainen rypälelajike. Cahors’issa sen osuuden tulee olla vähintään 70 % rypäleistä, jotta viini saisi Appellation Controléen alkuperämerkinnän. Tosin Malbec-nimen perusteella rypäle liitetään Unkariin, josta se olisi saapunut Ranskaan maahan muuttaneen talonpojan myötä.


title: Malbec

text: Malbec on tunnettu historiansa aikana ja tunnetaan edelleen sadoilla eri nimillä. Bordeaux'ssa se tunnetaan Pressac- tai Côt-nimisenä, Alsace’ssa Auxerrois’ina ja Argentiinassa Ferinä.


title: Malbec

text: Useimmiten Malbecista tehdään sekoitus toisten punaisten rypäleiden, kuten Cabernet Sauvignonin, Merlot’in tai Cabernet Francin kanssa. Argentiinassa, jonne professori Pouet toi köynnöksen vuonna 1868, siitä tuotetaan myös ns. lajikeviiniä, eli ainoastaan Malbeciä sisältävää viiniä.


title: Malbec

text: Malbecia viljellään lähes kaikilla maailman viinialueilla. Se tuottaa ohutkuorisia isoja rypäleitä ja kaipaa paljon valoa ja lämpöä kypsyäkseen. Se viihtyy erinomaisesti hyvin kastellussa ja vettä läpäisevässä maaperässä. Malbec on herkkä homeelle, varsinkin liian kosteissa oloissa, sekä erittäin hallanarka. Vuonna 1956 oli Ranskassa erityisen kylmää, ja lähes kolme neljännestä Malbec-köynnöksistä paleltui. Tämän jälkeen monin paikoin Malbec korvattiin toisilla lajikkeilla.


title: Malbec

text: Malbec tuottaa täyteläistä vahvan sinipunaisen väristä viiniä. Sen tuoksussa voi havaita mustaherukkaa, minttua, kirsikkaa, luumua, kahvia, suklaata ja nahkaa. Tuoksussa on samankaltaisuutta Cabernet Sauvignonin kanssa. Viini sopii hyvin kypsytettäväksi tammitynnyreissä, jolloin se saa vaniljaisia aromeita.


title: Ihmistiede

text: Ihmistiede viittaa ihmistä tutkiviin tieteenaloihin, varsinkin humanistisiin ja yhteiskuntatieteisiin.


title: Ihmistiede

text: Tarmo Kunnas on todennut, että humanististen ja yhteiskuntatieteellisten tieteiden tulisi tavoitella tietoa, jossa inhimillisen todellisuuden luonnollinen moniselitteisyys säilyisi. Ihmistä tutkivien tieteiden tulisi ottaa lähtökohdakseen, että kaikkea ilmiökenttää ei voi puristaa matemaattiseen tai loogiseen malliin.


title: Carnival Cruise Lines

text: Carnival Cruise Lines on Ted Arisonin vuonna 1972 perustama brittiläis-amerikkalainen risteilyvarustamo, joka liikennöi useita risteilyaluksia. Nykyään se on osa Carnival Corporation & PLC -yhtiötä, joka on maailman suurin risteilyalan yritys. Carnivalin päämaja on Doralissa, Floridassa.


title: Carnival Cruise Lines

text: Carnival Cruise Lines tekee enimmäkseen Karibian-risteilyjä. Yhtiö kutsuu laivojaan nimellä "The Fun Ships" (), koska laivoilla on järjestetään asiakkaille runsaasti erilaisia aktiviteetteja. Tunnettuja Carnivalin tunnuksia ovat muun muassa punaiset kaksihaaraiset savupiiput, jotka esittävät yhtiön mukaan valaan pyrstöä.


title: Carnival Cruise Lines

text:
Vuonna 1996 "Carnival Destiny" oli maailman suurin matkustaja-alus ja se oli ensimmäinen laiva, joka ylitti 100 000 bruttotonnin rajan. Vuonna 2011 valmistui Carnivalin suurin alus, Carnival Magic, joka kuuluu Dream-laivaluokkaan. Carnival Cruise Linesilla on 23 risteilyalusta ja on täten maailma suurin risteilyvarustamo. Lisäksi keväällä 2012 valmistuu kolmas Dream-laivaluokan risteilyalus. Carnivalin lippulaiva on Carnival Magic
. 26 marraskuuta 2012 Carnival Corporation & PLC ilmoitti että aikoo tilata italialaiselta Fincantierilta 135 000 brt risteilyaluksen Carnivalille luovutettavaksi talveksi 2016. ku


title: Carnival Cruise Lines

text: Fantasy Class


title: Carnival Cruise Lines

text: Sunshine Class


title: Carnival Cruise Lines

text: Triumph Class


title: Carnival Cruise Lines

text: Spirit Class


title: Carnival Cruise Lines

text: Conquest Class


title: Carnival Cruise Lines

text: Splendor Class


title: Carnival Cruise Lines

text: Dream Class


title: Carnival Cruise Lines

text: Vista Class


title: Carnival Cruise Lines

text: Tulevat alukset


title: Carnival Cruise Lines

text: Entiset alukset


title: Carnival Cruise Lines

text: Muuta


title: Iturata

text: Iturata on monisoluisten eliöiden sukusolujen linja, joka johtaa hedelmöityneestä munasolusta seuraavan sukupolven sukusoluihin.


title: Harley Benton

text: Harley Benton on saksalaisen Thomann-musiikkikaupan tuotemerkki yrityksen teettämille ja myymille edullisille soittimille, vahvistimille ja musiikkitarvikkeille. Tuotteet ovat yleensä ulkoisesti hyvin samankaltaisia "kopioita" muiden valmistajien suosituimmista malleista. Tuotteet tehdään suurimmaksi osaa Kiinassa.


title: Young Suk

text: Young Suk on korealaissyntyinen, vuodesta 1986 Suomessa asunut taistelulajien opettaja. Young Suk on tullut tunnetuksi Suomessa Han Moo Do -taistelulajin kehittäjänä.


title: Young Suk

text: Young Sukin veli on WTF-taekwondon 1970-luvun lopussa Suomeen tuonut Dae Jin Hwang, jonka perinteitä korealaisten lajien eteenpäin viemiseksi Suomessa kunnioittavat toiminnallaan myös hänen poikansa taekwondo-opettaja Inkwon Hwang ja Hoi Jeon Moo Sool -opettaja Inseon Hwang. Heidän setänsä, opettaja Young Suk (Soon Yoon Hwang) on harjoitellut eri kamppailulajeja jo yli 40 vuotta.


title: Bullmastiffi

text: Bullmastiffi on koirarotu, jonka alkuperämaa on Britannia.


title: Bullmastiffi

text: Bullmastiffi on vankkarakenteinen molossikoira. Pää on suuri ja neliömäinen, kuono lyhyt ja leveä. Silmät ovat tummat tai pähkinänruskeat. Korvat ovat v-muotoiset, väriltään runkoa tummemmat. Kaula on kohtalaisen pitkä ja lihaksikas. Raajat ovat voimakkaat. Selkä on lyhyt ja suora. Lanne leveä ja lihaksikas, eturinta leveä ja syvä. Häntä on tyvestä voimakas, kärkeä kohti kapeneva. Turkki on lyhyt, kova ja säänkestävä, väriltään brindle, fawn tai punainen. Koko uroksilla on 63,5–68,5 cm, paino 50–59 kg, nartuilla 61–66 cm, paino 41–50 kg.


title: Bullmastiffi

text: Kotikoirina bullmastiffit ovat rauhallisia ja seurallisia mutta vahtikoirina valppaita. Bullmastiffit tarvitsevat johdonmukaisen koulutuksen jo pennusta asti, jottei iso koira pääse perheen johtajaksi.


title: Bullmastiffi

text: Bullmastiffi polveutuu mastiffista ja bulldogista. Lisäksi jalostuksessa on käytetty myös tanskandoggeja. Englannin kennelliitto tunnusti bullmastiffin virallisesti vasta vuonna 1924. Bulmastiffit toimivat alun perin lähinnä vartiointitehtävissä.


title: Skat

text: Skat on Saksassa 1800-luvun alkupuolella kehitetty korttipeli. Skatia pelataan 32 kortin pakalla, josta on poistettu kaikki kortit arvoiltaan 2–6. Otollisen kirjainjakaumansa ansiosta skat on yleisin sanaristikoissa esiintyvä korttipeli. Skatia voi pelata 2–3 pelaajaa. Jos skatia pelaa kaksi pelaajaa, sitä kutsutaan nimellä Offiziers Skat eli Upseerin skat.


title: Purokorennot

text: Purokorennot ("Cordulegastridae") ovat heimo suurikokoisia, useimmiten mustan- ja keltavankirjavia aitosudenkorentoja. Lajit ovat toistensa kanssa melko samankaltaisia. Suurin osa pohjoisen pallonpuoliskon lajeista luokitellaan tällä hetkellä sukuun "Cordulegaster".


title: Purokorennot

text: Suurin osa lajeista on suurikokoisia (70–90 mm), mustan- ja keltaisenkirjavia partioivia korentoja. Monet elävät virtavesien äärellä. Euroopassa elää kahteen eri lajiryhmään, "Cordulegaster boltonii" -ryhmään ja "C.bidentata"-ryhmään, kuuluvia lajeja, käytetystä systematiikasta riippuen 4–8 lajia. Purokorentojen taksonomia on epäselvää ja monimutkaista jo Euroopan mittakaavassakin. Alalajeja splitataan ja lumpataan edestakaisin, ja sukujen määrittelemisessäkin on ongelmia.


title: Purokorennot

text: Heimo on levinnyt koko holarktiselle alueelle. Suurin osa lajeista erää virtavesissä ja puroissa.


title: Robert Shea

text: Robert Joseph Shea (14. helmikuuta 1933 – 10. maaliskuuta 1994) oli yhdysvaltalainen kirjailija, joka kirjoittanut yhdessä Robert Anton Wilsonin kanssa "Illuminatus!"-trilogian.


title: Robert Shea

text: Shea opiskeli Manhattan Collegessa ja Rutgers Universityssa ja työskenteli toimittajana New Yorkissa ja Los Angelesissa. Hän tutustui Robert Anton Wilsoniin 1960-luvun lopulla, kun he työskentelivät "Playboy"-lehden toimituksessa. He päättivät kirjoittaa yhdessä romaanin, jossa yhdisteltäisiin seksiä, huumeita, uskontoja, anarkismia ja salaliittoteorioita. Tuloksena oli kolmiosainen "Illuminatus!" (1975). Shea ja Wilson pysyivät hyvinä ystävinä koko elämänsä ajan, mutta heillä oli aatteellisia erimielisyyksiä, joiden ansiosta romaanikokonaisuudesta tuli näkökulmiltaan moniääninen.


title: Robert Shea

text: Robert Shea erosi "Playboyn" toimituksesta "Illuminatuksen" julkaisun jälkeen ryhtyäkseen päätoimiseksi kirjailijaksi. Hän julkaisi keskiaikaan sijoittuvat historialliset romaanit "Shike" (kaksi osaa, 1981, suom.), "All Things Are Lights" (1986) ja "The Saracen" (kaksi osaa, 1989). Hänen viimeinen teoksena oli "Shaman" (1991), kirja Amerikan alkuperäisistä asukkaista. Nämä romaanit olivat juoneltaan suoraviivaisia, mutta sisälsivät viittauksia "Illuminatuksen" aiheisiin.


title: Robert Shea

text: Shea toimitti usan vuoden ajan anarkistista pienlehteä "No Governor", jonka nimi juontuu taolaisen ajattelijan Chuang Tzun nimiin pannusta lausumasta. Lehti mainitaan myös "Illuminatuksessa", jossa eräs henkilöhahmo lukee sitä.


title: John McTiernan

text: John McTiernan (s. 8. tammikuuta 1951 Albany, New York) on yhdysvaltalainen elokuvaohjaaja ja -tuottaja.


title: Bram Cohen

text: Bram Cohen (s. 1975) on yhdysvaltalainen tietokoneohjelmoija, joka tunnetaan parhaiten BitTorrent-palvelun perustajana. Hän on myös yksi CodeConin perustajista.


title: Bram Cohen

text: Cohen on kotoisin New Yorkin Manhattanilta. Hän asuu vaimonsa ja kahden lapsensa kanssa San Franciscon Bay Arean alueella. Cohenin mukaan hänellä on Aspergerin oireyhtymä.


title: Valencian metro

text: Valencian metro on 8. lokakuuta vuonna 1988 Valenciassa Espanjassa käyttöönvihitty metro.


title: Valencian metro

text: Valencian metro on muiden metrojärjestelmien joukossa sikäli poikkeus, että se muodostaa tavallisen ja laajan maanalaisen verkoston kaupungin keskustassa, mutta jotkut junat jatkavat kaukaisiinkin lähiöihin tavalla, joka muistuttaa enemmän lähijunaliikennettä. Sellaisia seikkoja ovat esimerkiksi tarkat aikataulut ja samantasoiset raiteet. Linja 4 käyttää suurimmaksi osaksi raitiotien tyyppistä verkostoa.


title: Valencian metro

text: Metroverkosto koostuu yli 134 raidekilometristä, joista noin 19 km on maan alla. Vertailun vuoksi: Helsingin metrossa kilometrejä on toistaiseksi 21,1 joista 14,6 on maan päällä ja 6,5 tunneleissa.


title: Valencian metro

text: Vaikka espanjan kieli on Valencian pääkieli, Valencian metrojärjestelmässä kaikki pysäkkikyltit ovat espanjan lisäksi myös valencian kielellä (eräänlainen murre katalaanista). Valencian kieli on espanjan ohella toinen Valencian virallisista kielistä.


title: Todellisuus

text: Todellisuus tarkoittaa kaikkea sitä, mikä on olemassa.


title: Todellisuus

text: Todellisuuskäsitys eli maailmankuva on laajin mahdollisin käsitys todellisuudesta. Todellisuuskäsitys sisältää perustavat käsitykset todellisuuden luonteesta sekä tiedosta. Todellisuuskäsitys vaikuttaa ajatteluun, toimintaan ja yhteiskuntaan. Ihmiskunnan historiassa todellisuuskäsitys on perustavasti muuttunut länsimaissa niin antiikin aikana kuin uuden ajan taitteessakin.